Ҳаёт эзгулик билан гўзал. Аммо баъзан эзгуликка ёвузлик кўланка солади. “Аср вабоси” номини олган гиёҳвандлик инсоннинг осуда ҳаётига раҳна солиб, онгини ўзига бўй сундирувчи “заҳри қотил”дир. Бу шундай қуролки,ўз домига илинтирган одамни разолат дунёсига етаклайди ва бу жараёнда инсон жамиятдаги ўрнини йўқота бошлаганини билмай қолади.\nГиёҳвандлик – инсон маънавиятига зид бўлган, унинг ижтимоий-руҳий ҳолатини буткул издан чиқарадиган ғоят хатарли иллат, бедаво хасталик. Мутахассисларнинг фикрига кўра, ўртача йигирма беш йил умр кўради. Гиёҳванд фақатгина ўз соғлигини йўқотибгина қолмай, балки ўз хатти-ҳаракатларини ҳам назорат қила олмайди.\nГиёҳванд нафақат бир шахсни, балки бутун бир халқни, миллатни йўқ қилиб юборишга қодир, нега бу бало ҳали-ҳануз ҳаётимизни заҳарланишни давом эттирияпти? Буни сабабини олимларимиз ўрганиб, турли хулосаларга келмоқдалар. Олимларнинг тадқиқотларида шу нарса аён бўлдики, гиёҳвандлар асосан 16 ёшдан 35 ёшгача бўлиб аксарияти ўзига тўқ оилалардан экан.\nИжтимоий хавфга ҳам эга саналган гиёҳвандликка берилган инсон жамиятга ҳеч қандай фойда келтирмайди, балки бошқаларни ҳам ўз домига тортишга ҳаракат қилади.Унинг домига тушган ёшларда ўқишга, ишлашга, умуман ҳаётга қизиқиш қолмайди. Бу иллатнинг, айниқса ёшлар ва аёллар орасида кўпайиши катта ижтимоий хавфга эга бўлиб, меҳнатсиз пул орттириш, фақат маишат қилиш манбаига кириш аянчли ҳолатдир.\nБарча ёш жувон, аёллар гиёҳванд моддалар савдоси билан шуғулланиши, улар учун тирикчилик манбаи бўлиб, бу ҳаётнинг заволи бўлганлигини тушунмасликларини ачинарли ҳолдир. Афсуски, бугунги кунда ўз илдизларига болта ураётганлар сони кўпайиб кетмоқда. Гиёҳвандлик қадим-қадим замонлардан бери маълум иллат. Унинг турлари кўп бўлса-да, асорати битта-сиртмоғига илинган кишиларни ўлим томон етаклайди.\nГиёҳвандликнинг бир тури бўлган нашавандлик ўз даврида олим, фозил кишилар томонидан ҳар тарафлама ўрганилиб, унинг асоратлари кўрсатиб ўтилган. Жумладан, буюк табиб Абу Али ибн Сино ўзининг “Тиб қонунлари” китобида нашанинг одам организмига салбий таъсирини баён этган. Китобнинг иккинчи жилди 634-мақоласида “Наша уруғини кўп истеъмол қилинса, бефарзандликка олиб келади” дейилади.\nНавқирон келажак эгаси бўлмиш ёшларимизни гиёҳвандлик балосидан асраш кўп жиҳатдан кенг жамоатчиликка, ота-оналарга, мактаб, ўқув юртларининг мураббийларига, маҳалла оқсоқолларига боғлиқ. Ёшлар бўш вақтининг мазмунли ўтишини ташкил этиш, вақтдан оқилона фойдаланишни таъминлайдиган шароитларни яратиш, турфа машғулотларга қизиқувчилар учун тўгарак ва спорт клубларини кенгайтириш яхши самара беради. Шундай экан, гиёҳвандликка қарши фақат ўқитувчи, ёки нарколог, ички ишлар идоралари ходими ёки божхона назоратчиси эмас, барчамиз ҳамжиҳат бўлиб курашишимиз керак.\nҚайд этиш даркор, ҳозирги пайтда гиёҳвандлик оғир ва қийин даволанадиган касаллик ҳисобланади. Чунки, гиёҳванднинг танасидаги барча аъзолар ва тизимлар шикастланади, уларни даволаш учун узоқ муддат тақозо этилади. Даволанишнинг мураккаблиги шундаки, тиббий йўл билан жисмоний боғлиқни йўқотиш мумкин, руҳий боғликни эса тиббий йўл билан бартараф этиш мушкуллигини шу ўринда алоҳида таъкидлаш керак.\nНаманган вилояти ИИБ ҳузуридаги тергов\nбошқармаси катта терговчиси.\nҳақида эди урманги Ўз Сино нима наша илдизингизга Ибн ёҳуд ёзган болта


Озодбек Назарбеков: «Айниқса, раҳбарлар уйғониши керак. Энди олдингидек ишлаб бўлмайди» — Teleradio.uz\nОзодбек Назарбеков: «Айниқса, раҳбарлар уйғониши керак. Энди олдингидек ишлаб бўлмайди»\n2020 йил 7 октябрь куни Маданият вазирлигида болалар мусиқа ва санъат мактаблари фаолиятига бағишланган видеоселектор йиғилиши бўлиб ўтди. Йиғилишда Қорақалпоғистон Республикаси маданият вазири, Тошкент шаҳар маданият бош бошқармаси ва вилоятлар маданият бошқармалари бошлиқлари, Таълим муассасалари бўйича бош мутахассислар ҳамда республикадаги болалар мусиқа ва санъат мактаблари директорлари иштирок этди.\nТадбирда энг аввало, пандемия даврида болалар мусиқа ва санъат мактабларида таълим жараёнларини олиб бориш юзасидан белгиланадиган асосий вазифалар муҳокама қилинди. Мазкур мактабларнинг моддий-техник базасини мустаҳкамлаш ва куз-қиш мавсумини беталофат ўтказиш борасида амалга оширилаётган ишлар ҳақида тегишли таклифлар берилди. Бундан ташқари, ўқув муассасаларида маънавий муҳитни янада яхшилаш чора-тадбирлари белгилаб олинди. Бу борада китоб ва даврий нашрлар мутоласини кенг тарғиб этишимиз шарт.\nҲозирги пандемия шароитида мактабларни белгиланган тартиб-қоидаларга асосан очиш лозим. Бунинг учун барча шароитлар яратилган. Бироқ бу борада камчиликлар ҳам йўқ эмас. Ҳудудий бошқармалар мактаб фаолиятига бефарқ эканлиги, жойлардаги таълим бўйича бош мутахассислар ўз вазифасига совуққонлик билан қараётгани ачинарли ҳолдир. Мавжуд камчиликларни ўз вақтида бартараф этмасак кўзлаган мақсадимизга эришолмаймиз. Шунинг учун мактабларда таълим-тарбияни биринчи ўринга қўйишимиз лозим. Зеро давлатимиз раҳбари айтганларидек Учинчи Ренессанс пойдевори таълимдан бошланади.\nШунингдек, йиғилишда Андижон, Бухоро, Наманган, Сирдарё, Тошкент вилоятлари маданият бошқармаларининг ҳисоботи тингланди. Бундан буён таълим муассасаларига жиддий эътибор қаратишимиз лозим. Айниқса, раҳбарлар уйғониши керак. Энди олдингидек ишлаб бўлмайди. Бу бугунги замон талабидир. Бунинг учун барчамиз бирдек масъулмиз.


ИнтерФУТБОЛ :: Ари: «Муҳими «Локо»га манфаат келтириш»\nАри: «Муҳими «Локо»га манфаат келтириш»\n- «Локо»даги дебютингизни қандай баҳолайсиз? У омадли чиқдими?\n- Очиғи, анча хотиржам тўп суришни ўйлагандим. Аммо эҳтиросларни жиловлай олмадим. Умуман, Москвага қайтганимдан хурсандман, илк учрашувдаёқ «Локо»даги голларим ҳисобини очишни режалаштиргандим. Гарчи бу ниятим амалга ошмаган бўлсада, мамнунман, барибир. Зеро, жамоамиз ғалабага эришди.\n- «Темирйўлчилар» сафидаги ватандошларингиз сизни қандай қарши олишди?\n- Жуда яхши! Нафақат улар, балки бошқа футболчилар ҳам илиқ кутиб олишди.\n- Клубга талаб даражасида мослашишингиз учун қанчадир муҳлат керакдир...\n- Менимча, йўқ. Ҳарқалай, жамоада ўзимни худди уйдагидек ҳис қиляпман.\n- Мавсум якунига қадар мўлжалланган мақсадларингиз қандай? Масалан, 5-6та гол уриш...\n- Йўқ, муҳими - жамоага манфаат келтириш. Шахсий натижалар - иккинчи даражали масала.\n- Аҳамиятли томони, «Локо»га ўтишингиз ўта қисқа вақт ичида ҳал этилди.\n- Аслида «Краснодар» билан боғлиқ воқеалар хусусида сўз очишни истамасдим. Чунки ўтган иш туфайли куйинишдан наф йўқ. Ҳа, у ерда айрим кўнгилсизликларга дуч келганим рост. Хайриятки, ҳаммаси ортда қолди, яъни жамоа билан хайрлашдим. Ҳозирги ижара келишуви менга фойда келтиради, менимча. Тўғрироғи, фойда келтира бошлади. Ахир «Краснодар» кубок турниридан чиқиб кетди, биз эса ярим финалдамиз!\n- Шартномага имзо чекишдан аввал клуб президенти ёки спорт директори билан алоҳида гаплашдингизми?\n- Йўқ, ҳаммаси жуда тез рўй берди. Аввалига «Краснодар» мени «Галатасарой»га юборишни ўйлаганди. Аммо бу таклифни қабул қилмадим. Кейин Хитойдан манфаатли таклифлар тушди. Бироқ клуб раҳбарлари мени қўйиб юбормасликларини айтишди. Трансферлар бозорининг охирги куни эса фақат «Локомотив»га ўтишим мумкинлигини маълум қилишди.\n- «Инстаграм» орқали «Локо» президентига миннатдорчилик изҳор этганингиз боиси нима?\n- Гап шундаки, «Локомотив» аввалроқ ҳам мен билан боғланишга уриниб кўрган, яъни жиддий қизиққанди. Қолаверса, шартнома тузиш учун вақт жуда оз эди - трансферлар бозори ёпилишига саноқли соатлар қолганди. Шундай экан, масалани тезкор равишда ҳал қилишгани ва менга яхши муносабатда бўлишгани учун клуб раҳбарларига яна бир марта раҳмат. Энди бунга ишончли ўйинларим билан жавоб қайтаришим шарт.\n- Мана, «Локо»нинг афсонавий мураббийи раҳбарлигида ишлаяпсиз. У қандай таассурот уйғотди?\n- Сёминнинг табиатан вазмин, адолатли ва топшириқни аниқ тушунтирадиган мутахассис эканлиги шундоқ сезилиб турибди. Жамоадаги нуфузи ҳам жуда баланд. Унинг «Локо»да қандай натижаларга эришгани билан қисман танишиб чиқдим. Албатта, Сёминнинг барча кўрсатмаларини кўнгилдагидек бажаришга ҳаракат қиламан.\n- Мухлисларни 1 ой ёрқин ўйнаганингиздан сўнг бирданига сустлашиб қолиш одатингиз хавотирга соляпти. Уларга қандай жавоб берасиз?\n- «Локо»га ижара келишуви асосида келдим. Ихтиёримда 3 ой бор ва бу имкониятдан тўлақонли фойданишим керак. Мухлислар ўйинимга қараб, хулоса чиқараверсинлар. Умид қиламанки, улар тез орада хавотирлари ўринсиз эканлигига амин бўладилар.\n- Энди «Краснодар» ҳақида. Айтишларича, жамоа мураббийига машғулотлардаги ҳаракатларингиз ёқмай қолган экан.\n- Тўғриси, краснодарликлар мени сотмоқчи эдилар ва тезроқ кетишим учун босим ўтказдилар. «Локо» варианти юзага келишидан олдин Хитойга йўл олишни ўйлагандим. Шукрки, якунда Россияда қолдим. Бундан мамнунман, «Локо»нинг асосий таркибидан жой олиш учун бор маҳоратимни ишга соламан.\n- Демак, «Краснодар»нинг сизга нисбатан норозиликлари машғулотларга боғлиқ эмас, шундайми?\n- Ҳа, бундай гап-сўзларнинг барчаси ёлғон. Далил сифатида тестларда қайд этган натижаларимни кўрсатишим мумкин, турли жиҳатлар бўйича етакчилар қаторидаман. Хуллас, мени сотишни режалаштиришгани учун шундай гап-сўзлар урчиди, деб ўйлайман.


Италия А серияси, 4-тур\n18 сентябрь, соат 21:00\nМауро Икарди (68)\nИван Перишич (78)\n01.Жанлуижи Буффон (Д)\n90+6' Ўйин якунланди. "Интер" муҳим ғалабани қўлга киритди. "Ювентус" мавсумдаги илк мағлубиятини қабул қилди. "Нерадзурри" 2012 йилдан бери илк марта "кекса синьора"ни мағлубиятга учратди.\n90+5' Ўйин вақтини чўзгани учун "Интер" посбони огоҳлантирилди\n90+3' САмир Ханданович ва Сами Хедира тўнашиб кетишди. Ҳар иккаласига тиббий ёрдам кўрсатилмоқда.\n90' Эвер Банега иккинчи сариқ карточкани олиб, майдондан четлатилди. "Интер" сўнгги дақиқаларни бир киши кам бўлиб ўтказишга мажбур.\n85' Хавфли вазият! Пьянич жарима майдончаси ташқарисидан жарима зарбасини тепди. Ханданович тўпни бармоқ учлари билан юқорига уриб юборди\n84' "Ювентус"да ўзгариш: Кьеллини ўрнига Пьяца тушди\n83' "Интер"да ўзгариш: Сантон ўрнига Мьянг тушди\n82' Вууууҳ! Игуаин! Қанотдан етказилган узатмани ҳужумчи тўхтатмасдан зарба берди. Қулай позициядан берилган зарба аниқ чиқмади\n78' ГООООООЛ! Иван Перишич, 2:1! Миланликлар қарши ҳужумда "Юве"ни жазолашди. Икарди бирга бир вазиятда Буффонни алдаб ўта олмади, бироқ тўпни ўзида сақлаб қолди. Мауро жарима майдончаси марказига узатма берди ва Перишич дарвозани ишғол қилди!\n76' "Интер"да ўзгариш: Гари Медель ўрнига Фелипе Мело тушди\n75' "Ювентус"да ўзгариш: Манжукич ўрнига Гонсало Игуаин тушди\n71' "Интер"да ўзгариш: Эдер ўрнига Перишич туширилди\n68' ГООООООЛ! Мауро Икарди, 1:1! Банега қанотдан меҳмонлар жарима майдончасига узатма берди. Икарди барчадан баланд сакради ва дарвоза маркази томон зарба берди. Буффон тўпга сакради, аммо уни қайтара олмади!\n67' ГООООЛ! Лихтштайнер, 0:1! Асамоанинг узатмасидан кейин Сандро чап қанотдан Кандревадан ўтиб кетди ва дарвоза олдига узатма берди. Лихтштайнер тўпни дарвозага жойлади!\n57' Хавфли вазият! "Интер" яхши ҳужум ташкил қилди. Икарди тўпни эгаллаб, олдинга ўтаётган Эдерга узатма берди. Эдер томонидан берилган кучли зарба натижаси тўп ҳимоячининг оёғидан майдонни тарк этди.\n56' Майдон эгалари "кекса синьора" дарвозаси томон босим уюштиришга ҳаракат қилмоқда\n54' Вууууҳ! Кандрева олис масофадан кучли ва аниқ зарба йўллади. Буффон иккинчи уринишда тўпни эгаллаб олди\n52' Чап қанотдан етказилган узатмага Икарди бош билан зарба берди. Тўп дарвоза устидан ўтиб кетди\n48' Гари Медель огоҳлантирилди\n45' Биринчи бўлим якунланди. Ҳозирча ҳисоб очилмади. Танаффус.\n38' "Ювентус"дан хавфли жавоб ҳужуми. Хедира ўнг қанотдан Пьничга тўпни етказди. Миралем жарима майдончаси ташқарисидан олис бурчак томон айланма зарба берди. Тўп устн ёнгинасидан ўтиб кетди.\n37' Вууууууҳ! Икарди чап қанотда Кьеллинидан қочиб кетди ва жарима майдончасига кириб, олис бурчак томон зарба берди. Тўп устунга тегиб, майдонни тарк этди!...\n36' Эҳҳҳ, Хедира! Ўнг қанотдан етказилган узатмани Сами яқин масофадан дарвозага жойлай олмади!\n33' Милан шаҳрида ёмғир ёға бошлади\n31' "Ювентус" биринчи бўлимда асосан ҳимояланмоқда\n30' Ҳозиргина майдонга тушган Андреа Бардзальи сариқ карточка олди. У Эдерга нисбатан қўпол ўйнади\n27' Бенатия жароҳат олди ва майдонни тарк этди. Унинг ўрнига Андреа Бардзальи туширилди\n25' Вууууҳ! Эдер! "Интер" футболчиси тўпни эгаллаб, бироз пауза қилди ва марказроққа сурилиб, жарима майдончаси чизиғи олдидан зарба берди. Тўп устун ёнидан ўтиб кетди!\n22' Вууууҳ! Икарди чап қанотда финт ишлатиб, 11 метрли нуқта томон юриш қилди ва олис бурчак томон зарба берди. Зарба йўлига Бонуччи ғов бўлди ва жамоасини голдан қутқарди\n20' Миранда сариқ карточка олди\n20' Тўпни кўпроқ майдон эгалари назорат қилшмоқда ва улар кўпроқ ҳужум ташкил қилишмоқда\n16' Банега бурчак тўпи ишлади ва уни ўзи ўйинга киритди. Яқин устун олдига етказилган узатмани Сандро бош билан қайтарди\n12' Вуҳ! Ўнг қанотдан Лихштайнер Банегага нисбатан фол ишлатди. Жабрланувчининг ўзи тўпни меҳмонлар жарима майдончасига етказди. Икарди баланд сакради ва тўпни олис устун томон етказди, бироқ тўпни дарвозага бурадиган футболчи топилмади\n7' "Ювентус" қанотдан жарима тўпини ўйинга киритди. Давид Сантон бош билан тўпни қайтарди\n6' Паоло Дибала майдон марказида рақиб футболчиларидан бири билан тўқнашиб кетди ва жароҳат олди.\n5' Лихтштайнер қанотдан мезбонлар жарима майдончасига узатма берди. Жоао Мариу тўпни майдон ташқарисига чиқариб юборди. Бурчакдан етказилган узатмани ҳимоячилар қайтаришди\n3' Дибала дарвоза яқинига узатма берди. Хедира офсайдда қолди\n1' "Ювентус" мавсумни жуда яхши бошлади ва дастлабки 3та ўйинда 9 очко жамғарди. "Интер" эса 4 очко қуйи поғоналардан бирини эгаллаб турибди\n0' Диққат, учрашув бошланди!\n' Миландаги "Сан-Сиро" стадионида "Интер" "Ювентус"ни қабул қилмоқда\n' Ассалому алайкум, қадрли футбол мухлислари! Эътиборингизни Италия А сериясига қаратамиз


Наманган вилоятининг Тўрақўрғон туманидаги “Ғайрат” жамоа хўжалиги пиллакори Солиҳа Имомалиева бу йил 38 грамм, яъни икки қути ипак қурти олди. Ундан 91 килограмм ҳосил кўтарди. С.Имомалиеванинг таъкидлашича, топширган пилласи учун икки қоп ун ва 10 килограмм ёғ беришган. Гарчи пиллакорлар арзимаган ҳақ олишини билса-да, пилла боқишга мажбур бўлган. Чунки рўзғор тебратиш учун бу ҳам бир имконият.\nФарғона вилояти Ўзбекистон туманидаги “Ғаниобод” ширкатлар уюшмаси пиллакорларининг кўпчилиги ҳам давлатга топширган пилла ҳосили учун арзимаган ҳақ олишини билсаларда, ипак қурти боқишга ўзлари хоҳиш билдирганини маълум қилди.\n“14 грамм ипак қурти олдим. Асосан, ўтини ўзимга қолиши учун қурт боқдим. Топширилган пилла учун 13 минг 200 сўм пул ва тўрт метр атлас беришди”, - дейди ғаниободликлардан бири.\nТўрақўрғонлик Мақсуда аянинг ёши 78 да. Ая нафақага чиққунгача пилла бригадири бўлиб ишлаган. Унинг айтишича, илгари (совет даврида) пилла топширгани учун кишиларга пул, ун, гуруч, ҳатто кўмиргача беришган.\nНаманган вилояти пилла мутасаддиларидан бирининг айтишича, пиллакорларга бир неча йиллик хизматлари учун ҳам ҳақ берилмаётганига кўплаб сабаблар бор. Хусусан, сўнгги йилларда пиллачилликда катта муаммолар юзага келган. Пилла хомашёси сотилмагани туфайли омборхоналарда йиғилиб қолмоқда. Пиллани қайта ишловчи корхоналар хомашёни сотиб олишга қурби етмаётир. Айни пайтда пиллага тўланаётган маҳсулотлар ҳам фермер хўжаликлари ва турли ташкилотлардан олинган қарз ҳисобига олиб берилмоқда.


Олимлар глобал иқлим исиши туфайли Ерда ҳаёт чидаб бўлмас даражага етишидан огоҳлантирди - Zamon yangiliklar\n29 Октябр 11:18\nШунингдек, 2021 йил ёзи об-ҳаво кузатувлари тарихидаги энг иссиқ мавсум бўлганини маълум қилинган.\nОлимлар глобал иссиқлик туфайли Ер сайёрасида ҳаёт чидаб бўлмас даражага етишини тахмин қилди. Бу ҳақда phys.org сайти хабар берди.\nЭкспертларнинг сўзларига кўра, АҚШдаги Ажал водийсидан тортиб Яқин Шарққача ҳамда Ҳиндистондан Саҳройи Кабиргача бўлган ҳудудда яшайдиган одамлар ҳозирнинг ўзидаёқ ўта ноқулай об-ҳавони ҳис қилмоқда. Агар бунга қарши чора кўрилмаса, сайёранинг бошқа қисмларида ҳам яшаш оғирлашади.\nИқлим бўйича эксперт Зик Хаусфазернинг таъкидлашича, иқлим ўзгариши туфайли фавқулодда ҳодисалар юз бериши ҳолатлари кўпайиб боради. Хусусан, Калифорниядаги Ажал водийсида шу йилнинг ёзида ҳарорат рекорд – 54.4 даражани ташкил этган. Бу Ер шарида замонавий воситалар ёрдамида қайд этилган энг йирик кўрсаткич. Шунингдек, АҚШ Океан ва атмосфера тадқиқотлари миллий бошқармаси 2021 йил ёзи об-ҳаво кузатувлари тарихидаги энг иссиқ мавсум бўлганини маълум қилган.\nОлимларнинг қайд этишича, иқлим исиши интенсив қурғоқчиликка, ўрмон ёнғинлари, бўронлар ва тошқинларга олиб келади. Илиқ тўлқинлар кўпайиши қишлоқ хўжалигига ҳалокатли таъсир қилади ва одамлар учун ўлим хавфини оширади.\n“Илиқ оқимларнинг қуруқликка яқинлаши туфайли минглаб қурбонлар берилиши мумкин”, – деган Пьер-Симон Лаплас институти директори Робер Вотар.\nОлимлар ҳароратнинг икки даражага кўтарилиши бу каби ҳолатларнинг ҳар беш йилда такрорланишидан огоҳлантирган.\nБундан аввал Мьюнхенда иқлим ўзгаришига қарши намойиш ўтказилгани ҳамда Youtube ва Google иқлим ўзгаришини инкор қилган саҳифаларни блоклаши хабар қилинганди.\nБугун пойтахтда айрим кўчалар вақтинча ёпилади\nЎзбекистонда маймун чечаги қайд этилмади\nЖанубий Кореянинг янги президенти қароргоҳини ўзгартирмоқчи


Фото: Грузиядаги юк контейнерларидан қурилган ноодатий меҳмонхона\n09:30 / 06.03.2017\nГрузия тоғларидаги Quadrum меҳмонхонаси эски юк контейнерларидан қурилган ўзига хос эҳромни эслатиб юборади. Уни яратган меъморлар Сандро Рамишвили ва Ираклий Эристави илҳом манбаи сифатида Юқори Гудаури курорти ландшафтини тилга олишган.\nУлар иш жараёнида экологик соф материаллардан фойдаланишган. Ҳар бир хонадан тоғларнинг ажойиб манзарасини кўриш мумкин.\nМеҳмонхона тоғ чанғи спорти ва йога ишқибозлари бўлган кишиларни, шунингдек, тинч ҳордиқни севадиган шахсларни ўзига таклиф этади.\nQuadrum – юк контейнерларидан қурилган биринчи меҳмонхона эмас. Хитой ва Буюк Британияда ҳам шундай масканлар бор. Грузиядаги меҳмонхона улардан шаҳарлардан узоқда ҳамда баландликда жойлашгани билан фарқ қилади – у денгиз сатҳидан 2200 метр тепаликда қурилган.\nГрузиялик мерганлар Майдандаги воқеалар бўйича янги маълумот беришди\nСаакашвили Украина ва Грузиядаги «вазиятни ўзгартириш»га ваъда берди\nДубайда дунёдаги энг баланд меҳмонхона очилади\nАшхободда 700 метр келувчи дарёга эга меҳмонхона ва ҳукумат трибунаси қурилади\nДунёдаги энг яхши меҳмонхона маълум қилинди


17:42 / 26.12.2016 6366\nМашҳур учувчисиз қурилмаларнинг аксарияти енгил бўлиб, ҳаддан ташқари оғир юк ташишга мўлжалланмаган. Ҳарбий дронлар бундан истисно, албатта. Бироқ Норвегиянинг Griff Aviation ишлаб чиқарувчисининг Griff 300 дрони - мутлақо бошқача. Ўз вазни 75 кг бўлишига қарамай, у 225 килограммгача юкни ҳавога кўтара олади. Бу ҳақида newatlas.com сайтида хабар берилди.\nҚурилмадан баланд иншоотларга хизмат кўрсатиш, ўрмон ёнғинлари билан курашиш ва қидирув-қутқарув ишларида фойдаланиш мумкин. Бундан ташқари, ишлаб чиқарувчининг ишонтиришича, дрон - камшовқин. Шу боис у миллий парклар ҳудудларида ва қўриқхоналарда учиши мумкин. Европа парвозлар хавфсизлиги агентлиги (EASA) ва Фуқаролар авиацияси федерал бошқармаси (FAA) дрон эксплуатациясига рухсат берган.\nЮк дрони октокоптерлар тоифасига киради. Унинг ҳаракатланишига шахсий электромоторлари бўлган 8 пропеллер масъулдир. Ўрнатилган аккумулятор 30-45 дақиқали парвозларга етади, бу юкнинг оғирлиги ва парвоз режимига ҳам боғлиқ. Griff 300 радиотўлқинли пульт орқали бошқарилади.\nШуни таъкидлаш жоизки, Griff 300 одам ташишга мўлжалланмаган, лекин ишлаб чиқарувчи келажакда 800 килограммгача юк кўтара оладиган, йўловчилар кабинасига эга Griff 800 учувчисиз транспорт қурилмасини яратишни режалаштирмоқда. Янги дроннинг қачон намойиш этилиши ва унинг баҳосига оид маълумотлар берилмаган.\nНорвегия ўзининг илк космик ракетасини фазога учирди


hidoyat.uz – “Мовароуннаҳр” нашриётининг сайти - АМИР ТЕМУРНИНГ 313 АМИРИ\nАМИР ТЕМУРНИНГ 313 АМИРИ\nМанбаларда Амир Темур қўшинида 313 нафар лашкарбоши (амир) бўлгани айтилади. Уларнинг сони нега айнан 313 нафар эканини билиш кўпчиликка қизиқ бўлса керак. Бу борадаги маълумотларни таҳлил қилгач, ҳосил бўлган умумий хулосани келтириб ўтмоқчимиз.\nТарихчи Ибн Арабшоҳнинг айтишича: «Темур ҳар доим: “Эришган барча нарсам ва мустаҳкам маконларни фатҳ қилишим – Шайх Шамсуддин Фоҳурийнинг дуоси, Шайх Зайниддин Хавофийнинг ҳиммати туфайли, барокатларим эса фақат Саййид Барака ёрдамида бўлган”, дер эди». Шундай экан, биз таҳлил қилган масала ҳам бевосита диний омил билан боғлиқ.\nИслом тарихидаги энг муҳим юришлардан бири Бадр ғазотидир. Бу жангнинг муҳимлиги шундаки, унинг тақдири бевосита Ислом дини тақдири ҳам эди, мусулмонлар мағлубиятга учрашса, Ислом тарғиботига нуқта қўйилиши ва мусулмонлар ер юзидан йўқолиб кетиши мумкин эди. Бу ҳақда Алихонтўра Соғуний бундай ёзади: “Бу муборак ғазотга тайёрланиб чиққан саҳобаларнинг сони уч юз ўн учга етди. Бунинг икки юз қирқ нафари ансорлар бўлиб, қолганлари муҳожирлар эди. Бу аскарнинг борлиқ кўриклари икки от, етмиш туя бўлганликдан, йўл бўйи алмашиб миндилар. Макка мушриклари қўшинида тўққиз юз эллик киши бўлиб, етти юз туя, юзтача совутланган югурик отлари бор эди. Қуръони карим оятларида Аллоҳ бу жангда уч мингта фариштани ёрдамга туширгани зикр этилган”.\nИмом Бухорий ривоят қилган ҳадисда Абдуллоҳ ибн Аббос: «Бадр уруши куни Пайғамбар (алайҳиссалом)нинг чодир ичида туриб: “Эй бор Худоё! Сендан Ўзинг берган аҳдинг ва ваъдангни сўрайман. Эй бор Худоё! Бугундан кейин Сенга ибодат қилинмаслигини хоҳласанг, (Ўзинг биласан)” деб турганларини кўрдим», деган. Бу эса жангнинг қанчалик аҳамиятли эканини билдиради. Аксар манбаларда Бадр жангчилари 313 киши экани айтилади.\nДемак, Амир Темур даврида бу жанг тафсилотларини деярли ҳар бир аскар билган ва ундан руҳланган. Бундан Амир Темур бобомизнинг динимиз тарихини мукаммал билгани, ундан қўшин тузилиши ва давлатни бошқаришда самарали фойдаланганини англаш мумкин.


Telegram Premium нархини "келиштирсак" бўладими? - Terabayt.Uz\nБир неча ойлардан бери миш-миш бўлиб келаётган Telegram Premium обунаси ваниҳоят навбатдаги илова янгиланиши билан барча асосий платформалар: iOS, Android, Windows ва macOS учун ҳам чиқарилди. Тўғри, пуллик обуна Android ва Windows учун бироз кечикди, лекин энди ҳаммаси жойида ва агар сизда сўнгги версиядаги илова бўлса ҳозироқ Premium обунага аъзо бўлишингиз мумкин.\nБироқ, биз рақамли маҳсулотларга, айниқса, обуналарга пул тўлашни унчалик ёқтирмаймиз, чунки улар кераксиз ва қимматдек туюлади, лекин у бироз арзонроқ бўлса, албатта, ҳеч бўлмаса бир марта синаб кўришга арзийди. Қисқаси, агар Telegram Premium'га обуна бўлишни режалаштираётган бўлсангиз, сиз уни бироз бўлсада арзонроққа олишингиз мумкин. Қандай қилиб дейсизми? Ўқишда давом этинг.\nАслида Telegram Premium учун ойига 3.99 доллар (44 минг сўмга яқин) нарх белгиланган, лекин сиз уни Apple Store ёки Google Play Store орқали юклаб олинган илова орқали сотиб олмоқчи бўлсангиз сиз 4.99 ёхуд 5 доллар (55 минг сўмга яқин) тўлашингиз керак. Нега десангиз, бу илова дўконлари улар орқали амалга оширилган сотувлар учун маълум миқдорда комиссия ушлаб қолишади: Apple 30%, Google 15%.\nЛекин сиз бу комиссияларни Premium учун очилган махсус, верификацияланган бот орқали айланиб ўтишингиз ва обунага 3.99 доллар тўлашингиз мумкин. Premium обуна сотиб олиш учун чиқарилган ушбу бот ишончли бўлиб, у Donate боти ишлаб чиқарувчилари томонидан чиқарилган.\nАйтиш керакки, App Store ёки Play Store орқали юклаб олинган Telegram билан сиз илова ичида Premium ботдан пуллик обунага аъзо бўлолмаслигингиз мумкин. Бунда сизга компютер ёки Android смартфон бўлади.\nГап шундаки, Android смартфон учун Telegram иловасини сиз унинг расмий сайти, telegram.оrg'дан тўғридан тўғри юклаб олиб, ўрнацангиз бўлади ва у Google Play Store қоидаларидан ташқарида бўлгани учун ҳам унда Premium'га обуна бўлишда ҳеч қандай комиссия олинмайди. Шунингдек, компютер учун Telegram иловаси ёки Windows учун ишончли Telegram клиенти бўлган Unigram ҳам ҳеч қандай комиссияларсиз ишлайди ва улар билан Premium'га аъзо бўлиш 3.99 долларга тушади. Иккала қурилмаларда ҳам сиз Premium обунага бот орқали аъзо бўла оласиз.\nЭслатиб ўтамиз, Telegram Premium бир марталик эмас, балки ойлик тўловли обунадир.\nЎҚИНГ: 700 миллион фойдаланувчилар ва Telegram Premium


Тошкентда эрталаб оддий автобус ёниб кетди\nТошкентда эрталаб автобус ёниб кетди\n20 Dekabr 10:45 Ҳодисалар\nАВТОБУС ЁНҒИН ОЛОВ ТОШКЕНТ эрталаб\nФавқулодда вазиятлар вазирлиги матбуот хизмати хабарига кўра, бугун Тошкент шаҳрида оддий автобусда содир бўлган навбатдаги ёнғин ўчирилди. Қурбонлар йуқ.\nБугун, 20-декабр куни эрталаб соат 7:50 да “Ўрикзор-Дўмбробод” йуналишида қатновчи 125-сонли мунтазам автобусда ёнғин содир бўлди. Бу вақтда автобус Учтепа туманидаги Фарҳод кўчасида бўлган.\nФавқулодда вазиятлар вазирлиги постига қўнғироқ келиб тушганидан сўнг воқеа жойига ўт ўчириш ва қутқарув гуруҳлари жўнатилди. Улар воқеа жойига эрталаб соат 7:56 да етиб келишган. Ёнғин соат 8:00 да ўчирилган.\nЁнғин оқибатида автобуснинг двигатели шикастланган, одамлар орасида қурбонлар ё‘қ.\nҲозирда мутахассислар томонидан ёнғин келиб чиқиш сабаблари ва етказилган зарар миқдори ўрганилмоқда.\nАёлларни фоҳишалик учун Туркияга жўнатишга уриниш бостирилди\nЖиззах: зўрлашда гумон қилиниб, уч киши қамоққа олинди\nҲокимнинг машинаси билан урилган одам вафот этди


“ПАЙШАНБАДАН ПАЙШАНБАГАЧА” ФИЛЬМ ПРЕМЬЕРАСИДАН! ҚИЗИГА ОҚ ФОТИҲА БЕРА ОЛМАГАН ОТА, ЯРИМ ТУНДА ТАЛАБАСИНИНГ УЙИГА БОРИБ БАҲО ҚЎЙГАН ДОМЛА, ЎТ ЎЧИРУВЧИ ВА . . . 15.03.2013 10:59\n15 март куни соат 16.00 да «Ғунча» ва соат 18.00 да Алишер Навоий киносаройида режиссёрлар Жавлон Шодмонов ва Отабек Мирзахоловларнинг янги “Пайшанбадан пайшанбагача” фильмининг премьераси бўлиб ўтди!\nФильмнинг “Алишер Навоий” киносаройидаги премьерасидан:\nШу куни тўхтовсиз ёмғир ёғаётган бўлишига қарамай, премьерада кўплаб таниқли инсонларни кўриш мумкин эди: режиссёрлар Саид Мухтор, Элёр Ҳошимов, продюсер ва актёр Ёқуб Аҳмедов, Рустам Садиев, “ҚВЗ” гуруҳи вакиллари, актёр ва сўз устаси Валижон Шамшиев, актрисалар Гулзода,Муқаддас Саъдуллаева, Анжелика Есимбетова, хонандалардан “Уммон” гуруҳи, Ойбек ва Нигора дуэти, монтаж устаси Эркин Муродов, продюсер, журналист ва киношунос Феруза Нодирова “25 кадр ижодий гуруҳи” билан, тележурналист Даврон Кабулов, журналист Қамариддин Шайхов, “Хижолат” футбол гуруҳининг тренери Рустам Қурбонбоев ва бошқалар...\nПремьерани актёр ва сўз устаси Шукурулло Исроилов олиб борди.\nПремьерадан олдин “Уммон” гуруҳи ўзининг янги қўшиқларидан бирини куйлади.\nҚЎШИҚНИ ТИНГЛАШ ВА КЎЧИРИБ ОЛИШ УЧУН! ВИДЕОДА!\nСўнг, Шукурулло Исроилов фильм ижодий гуруҳини саҳнага таклиф қилди ва\nФильм режиссёрлари Жавлон Шодмонов ва Отабек Мирзахолов\nФильм продюсери Жасур Шодмонов\nФильмда асосий ролларда Шукурулло Исроилов,\nТолиб Мўминов, Жумадилла Раметов,\nСаида Раметова, Гулчеҳра Носирова,\nҲосият Ҳусанова, Вазира Юнусова, Мансур Хожиматов ва бошқалар...\nШунингдек “Пайшанбадан пайшанбагача” фильмида режиссёр ва актёр Жавлон Шодмоновнинг қизлари Хушнозахон ва Муслимахонлар, Жаҳонгир Позилжоновнинг қизи Райҳон Позилжонова, ҳамда раҳматли Мўмин Ориповнинг ўғли Билолхўжа ҳам кичик роллар ижро қилишган.\nШукурулло Исроиловнинг ижодкорларни таништириши ҳам юморга бой бўлди! Фильм намойиши бошланди.\nФильм бошланишиданоқ ўзининг юморга бой кадрлари билан томошабинлар эътиборини ўзига жалб этди. Фантастик комедия жанридаги бу фильм, фильм ижодкорлари айтганидек “ўзбекона жуманжи” деб таъриф берилган бўлса ҳам, хориж фильмидан айнан олинмаган. Фильмнинг юморлари устида анча ишланганлиги, ижодий изланиш борлиги сезилиб турибди. Фильмни кўрган томошабинлар зерикиб қолмасликлари учун ҳаракат қилинган.\nМасалан, роллар ҳақида айтиб ўтсак, Зарина Низомиддинованинг роли унинг бошқа фильмлараги ролларидан тубдан фарқ қилади. У бу роль учун ҳаттоки қадам ташлаши, одатларини ҳам ўзгартирган! Фильмдаги унинг ролини кўриш керак, албатта!\nШунингдек, фильмдаги ҳар бир қаҳрамон ўз ҳаракати билан юморга сабаб бўлади. Фильмда Жавлон Шодмоновнинг ўзи ҳам комик роль ижро қилган. Унинг қаҳрамони Зарина Низомиддинова қаҳрамони билан тўқнашишига тўғри келади. Фильмдаги Шукурулло Исроилов, Толиб Мўминов, Муҳаммадисо Абдулхаиров, Жумадилла Раметовларнинг бошидан кечирган саргузаштларини кўриб, кулмасликнинг иложи йўқдек...\nФильм инсон ўз ҳаёти, бугунги куни, эгалик қилаётган нарсаларининг қадрига етишга ундайди. “Ўйнаб гапирсанг ҳам ўйлаб гапир” деган фикрга ишора қилади.\nФильмдан ёдда қолган жумлалар:\n- Мен эркак кишиман, эркаклигимча қоламан!\n- Женифер Лопес Чиғатойга келиб лағмон еса ҳам менга ўхшолмайди!\n- Романтикани тушунмаган кетмон!\n- Кўзингни қисдинг, индамадим! Йўлимни тўсдинг, индамадим! Оёғимни босганин нимаси?\n- Одам бўлиб келдик, одам бўлайлик!\nИжодий ҳамкорлик учун Сардор Ариповга ва\nФотосуратлар учун Мурод Лапасовга миннатдорчилик билдирамиз.\nФеруза Нодирова Ҳосият Ҳусанова билан\nРежиссёр Элёр Ҳошимов ва монтаж устаси Эркин Муродов\nСаида Раметова ва Ҳосият Ҳусанова\nЖавлон Шодмонов саҳнага қизчаси Хушнозахон билан чиқди


Ошхонадан егулик ўғирлагани учун АҚШнинг нуфузли банки иш бошқарувчиси лавозимидан четлаштирилди - zarnews.uz\nОшхонадан егулик ўғирлагани учун АҚШнинг нуфузли банки иш бошқарувчиси лавозимидан четлаштирилди\nАҚШ дунёнинг энг ривожланган давлатларидан бири. Мамлакат банклари орасида “Катта тўртталик”ка кирувчи, энг нуфузли ва қудратли молиявий алоқалар компанияларидан бири ҳисобланган Citigroup банкининг йирик бўлинмаси раҳбари, иқтидорли ва ишбилармон Парас Шах хизмат лавозимидан озод этилди. Парас Шахнинг хизмат лавозимидан озод этилишига нима сабаб бўлди? Топширилган вазифанинг уддасидан чиқа олмаганими? Коррупцияга алоқадорлигими, масъулиятсизликми ёки бунинг бошқа сабаби борми? Мазкур саволларга ойдинлик киритамиз.\nCitigroupнинг Европа, Яқин Шарқ ва Африка бўлинмалари раҳбари Парас Шах ўз лавозимидан озод қилинишига ошхонадан егулик ўғирлагани сабаб бўлди, деб ёзмоқда The Wall Street Journal нашри.\nCitigroup АҚШнинг Bank of Amerika, JPMorgan Chase ва Wells Fargoлар билан бир қаторда “Катта тўртталик” банклари қаторига киради. Банк умумий қиймати 1.8 триллион АҚШ долларига тенг активларни бошқаради. Citigroup дунёнинг энг йирик корпорацияларидан бири ва глобал тизимнинг катта аҳамиятга эга банки ҳисобланади.\nШах Европада энг малакали мутахассислардан бири ҳисобланади. Citigroupга у 2017 йилда келган. Шах унга қадар HSBC ва Goldman Sachsда узоқ йиллар фаолият олиб борган. У Британиянинг Бата университетини тамомлаган. Парас Шах раҳбарлик қилган бўлинма 2019 йилнинг сўнггида маблағ кириб келишини 49 фоизга оширишга эришган.\nThe Wall Street Journal нашри берган маълумотга кўра, Шах Citigpoupда йилига 1.3 миллион АҚШ долларига яқин маош олган. Шахни ошхонадан егулик ўғирлашга нима мажбур қилганлиги номаълум. Нашрнинг бу борада берган саволига топ-менежернинг ўзи жавоб бермади.\n“Молиявий ходим томонидан қилинадиган, унинг ҳалоллигини шубҳа остига қўядиган ҳар бир ҳаракат, иш берувчи ва назоратчилар томонидан жиддий чоралар кўрилишига сабаб бўлиши мумкин”, дея изоҳ берди назорат масалалари бўйича маслаҳатчи ҳамкор фирма Bovill ходими Эд О‘Бри.\nАрзимаган егулик учун бундай чора кўрилиши қанчалик тўғри ёки нотўғрилиги ҳақида чора кўрган мамлакатлар - АҚШ ва Европа ва уларнинг қай даражада ривожланганлигига қараб ҳам хулоса чиқарса бўлади.\nТеглар: ўғирлик АҚШ


“Вақфмед” дорихонаси ишга тушди – oliymahad.uz\n“Вақфмед” дорихонаси ишга тушди\n“Вақф” хайрия жамоат фонди томонидан аҳолини ижтимоий муҳофаза қилиш, аҳолининг кўмакка муҳтож, кам таъминланган ва ногиронлиги бўлган қатламини ҳимоя қилиш мақсадида кўплаб лойиҳалар ҳаётга тадбиқ этиб келинмоқда.\n23 июль куни Тошкент шаҳри Мирзо Улуғбек туманидаги “Олтинтепа” маҳалласи ҳудудида “Вақфмед” дорихонаси иш бошлади. Ушбу вақф мулки бўлган дорихонанинг очилиш маросимида Ўзбекистон мусулмонлари идораси раиси, муфтий Усмонхон Алимов ҳазратлари, “Вақф” хайрия жамоат фонди бошқарув раҳбари Искандар Халиловлар иштирок этдилар. Муфтий ҳазратлари дорихона фаолияти билан танишиб, уни ҳар томонлама ривожлантириш, дори-дармонлар хилма-хиллигини ошириш, нарх-навосини арзон қилиш ва тушган фойдани бемор ётганларнинг холидан хабар олишга йўналтириш зарурлигини алоҳида таъкидладилар. Якунда шундай хайрли ишларнинг янада бардавом бўлишини тилаб дуо қилдилар.\nУшбу дорихонадан ижтимоий кўмакка муҳтож юртдошларимиз учун бепул дори-дармон тақдим этилади. Бунинг учун фуқаролар кўмакка муҳтожлигини тасдиқловчи ҳужжатларни Фонднинг ҳудудий филиалига тақдим этишлари талаб этилади. Ҳужжатлар Фонд ходимлари томонидан ўрганилиб ҳақдор бўлганликлари тасдиқлангач уларга дорихонадан бепул ёрдам бериш бўйича йўлланма берилади.\n“Вақфмед” дорихоналар тармоғи мамлакатимиз бўйлаб барча ҳудудларда ташкил этилиши Фонд томонидан режалаштирилган бўлиб, ушбу тармоқлардаги савдо-сотиқдан тушган маблағ вақф мулкини тасарруф этиш ва хайрия ишларига йўналтирилади. Дорихоналар “Ислом қуввати. Ватан равнақи. Халқ манфаатлари учун” шиори остида ўз фаолиятини юритади.\n“Вақф” хайрия жамоат фонди юртимиз мўмин-мусулмонларини Аллоҳ таоло розилиги учун кўпроқ саҳоват кўрсатишга чақиради. Эҳсонлар минглаб инсонларнинг оғирини енгил қилишда муҳим ўринга эгадир.\n973900cookie-check“Вақфмед” дорихонаси ишга тушдиno\nОлдингиЖума намозида кар-соқовлар учун хона ажратилиб, маъруза сурдо-таржима орқали етказилдиКейингиЎзбекистонда Халқаро Туристик ташкилотларнинг «Мусулмон меҳмондўстлиги» йўналишида баҳолаш рейтинги жорий этилади


Самарқанд туманида учта қўшни уйларда ёнғин содир бўлди - zarnews.uz\nСамарқанд туманида учта қўшни уйларда ёнғин содир бўлди\nЖорий йилнинг 23 декабрь куни 14 дан 55 дақиқа ўтганда Самарқанд вилояти Самарқанд тумани, Бўзи МФЙда жойлашга 3 та қўшни уйларда ёнғин содир бўлди. Бу ҳақда ФВВ ЁХББ ОАВ билан ҳамкорлик қилиш бўлинмаси хабар берди.\nВоқеа жойига 4 та ёнғин ўчириш техникалари жалб этилган. Биринчи бўлинмалар кўрсатилган манзилга 9 дақиқада етиб борган. Кўрилган тезкор ҳаракатлар натижасида ёнғин қуршаб олинган ва 16:50 да тўлиқ бартараф этилган.\nЁнғин оқибатида фуқаро А.Қ. уйининг 70 квадрат метр майдонида ҳамда икки қўшниси фуқаролар А.Т. ва Н.Т уйларининг 60 ва 20 квадрат метр майдонида том қисмлари ёниб зарарланган. Ёнғиндан уйларнинг жами 300 квадрат метр майдони сақлаб қолинган.\nЁнғиннинг қўшни биноларига тарқалишига уйларни қуришда ёнғинга қарши оралиқ масофалар инобатга олинмаганлиги ва ёнғинга қарши деворлар қурилмаганлиги сабаб бўлган.\nҲодисанинг келиб чиқиш сабаби фуқаро А.Т.нинг уйидаги электр симлари қисқа туташувидан, деб тахмин қилинмоқда. Моддий зарар миқдори аниқланмоқда.\nТеглар: ёнғин Самарқанд тумани\nСавдо мажмуасидаги 18 та дўкон ёниб кетди\nОқолтиндаги тунги ёнғинда бир оиланинг 6 аъзоси вафот этди\nКарантин қоидасини бузган шахс ошкор қилиниши керак эмасми?\nВикипедиянинг хатоси ёхуд ҳар доим ҳам ВИКИга ишонаверманг\nкарантин коронавирус карантини қоидалари коронавирус карантин бу қизиқ Озиқ-овқат бозорлар АҚШ коронавирус дунёдаги вазият Коронавирусга чалинганлар Каттақўрғон уруши қатнашчи


Тушда одамни кўрса нима бўлади? - Туш таъбири\nНострадамус туш таъбирида одам нимани англатади. Баландликка ўтирган инсонни тушда кўриш ёки ўзини баландликда ўтирганини кўриш келажакда ишларини кўтарилишига деб таъбир қилинади. Тушда нимани кўрса, ўша баландлик сингари ишлари ривожланиши ва кўтарилишидан даракдир. Агарда сиз йўлингизда сизга ёмон қараган нотаниш инсонни кўрсангиз, бу антихрист билан учрашувгадир. Ўзига тўқ жаҳлдор одамни тушда кўриш, авлодга ёмон инсонни келишидир. Агарда сиз тушингизда камбағал инсонни тушда кўрсангиз, келажакда кийинчиликларга учрашишингиз мумкин. Тушдаги бой одам, яхшиликка деб таъбир қилинади. Сизни тушингизга ярадор одам кирса, бу ўнгингизда сизни яқинларингиздан бири жиддий синовлардан ўтар экан.\nТушда оғриқни хис қилиш\nМиллерни туш таъбирида шундай дейилади. Бундай тушларда ҳақиқатдан ҳам оғриқ бўлиши мумкин. Организм шуни ҳис қилаётган бўлиши ҳам мумкиндир. Яна тушдаги оғриқ қийин кунлар бўлишини ҳам англатаётган бўлиши мумкин. Агарда сизни тушингизда бошқа одамлар оғриқдан кийналаётган бўлса, шунда ўнгингизда ҳато қилишдан сақланишингиз керак бўларкан. Лоффа туш таъбирида оғриқ Тушдаги оғриқлар – қизиқарли тушлар қаторига киради. Гоҳида бундай тушга сабаб ётган инсонни ноқулай ётгани сабаб ҳам бўлиши мумкин.\nТушда соқол кўрса нимани билдиради?\nМиллерни туш таъбирида соқол шундай таъбир қилинади. Ўнгингизда сизни обрў учун катта кураш олиб борасиз ва бу сизга йўқотишларга олиб келиши мумкин. Оқарган соқолни кўриш, омадсизлик ва жанжалга. Аёл кишини соқоли борлигини кўриш, ёқимсиз учрашув ва узоқ давом этадиган касалликка. Агарда тушингизда сизни кимдур сақолингиздан тортаётган бўлса, агарда ўзизникиларга ён босмасангиз, катта йўқотишлар бўлиши мумкин.\nЦветкова туш таъбирида сақол нимани англатади? Ўсаётган сақолни тушда кўриш, бойликка. Агарда бундай туш бошқа соҳаларда бўлса, таъбири бир хил бўлади. Кимда ким тушида сақолини кесаётганин кўрса, ўнгида пул кетишига деб таъбир қилинади. Сақолини йўқотиб қўйиш, айрилиқга деб таъбир қилинади. Сариқ рангли сақол тушда айёр дўстларни борлигидан далолат.\nАгар тушга девдек одам кирса нимани билдиради?\nМиллерни туш таъбири бўйича бундай одамни тушда кўриш, ўнгингизда сизга дўст бўлмаган инсонлар билан учрашишингизга далолатдир. Агар бундай катта одам сизни тўҳтата олса, сизни ютқазишингиз асоссиздир. Агар у қочиб кетса, бу яхши белгидир. Цветкова туш таъбирида девсифат одам, ишонмаслик ва қўрқишга; унга тенг келиш, омадга. Агар сиз уни ўлдирганингизни кўрсангиз, ўнгингиздаги ҳаётдаги кўтарилишга деб айтилади. Агар ўзингиз шундай одам бўлиб қолганингизни кўрсангиз, катта ўйламай қилинган ишингиздаги ҳавфга. Аюведичек туш таъбида девсифат одамни шундай талқин қилинади. Сизга ўнгингизда катта қийинчиликка учрашингизни дарак бераётган бўлади дейишади. У муоммоларни оддий қаъбул қилинг ва шунда осон ҳал бўлади. Яна бундай тушни кўрганларга, ўнгингизда характери оғир бўлган одам сизга душман бўлар экан.\nАгарда сиз тушда девсифат одамни тушда кўрсангиз нима бўлади?\nФрейднинг туш таъбирида шундай дейилади. Бундай туш ўнгингизда сизни ушалмаётган энг катта ҳохишингиз сизни тинч қўймаяпти. Сиз тушингизда девсифат одамга айланиб қолганингизни кўрсангиз, бу шуни билдирадики сиз шаҳсий ҳаётингизга ҳаддан зиёт эътиборингизни ошириб юбораётганингиздан дарак. Сиз ўйлайсизки бундан шароитга йетиб келишларингиз, бу сизни меҳнатингиз ва сиз бунда мақтовлар эшитишингизни, сизни ҳамма ҳурмат қилишини ҳохлаяпсиз.\nТушда нафратланиш нимани англатади?\nМиллерни туш таъбирида шундай таъриф берилади. Сиз катта синовлардан ўтишингиз ва сиз мустаҳам деб ўйлаган дўстлик ришталарини узишингиз мумкин. Агарда сиз тушингизда дўст ёки яқинларингизни ғазабда турганини кўрсангиз ва сиз ўзингиз ҳотиржам ҳолда турганингзни кўрсангиз, бу сизни икки дўстни уришиб қолганида уларни орасига ўзингизни берган маслаҳатларингиз билан уларни яраштириб кўяр экансиз. Цветкова туш таъбирида ғазаб шундай таъбир қилинади. Яқин инсонингизга ғазаб, у орқали оладиган фойдага. Сиз нотаниш одамга ғазаб қилаётган бўлсангиз, кутилмаган яҳши ҳабарлар эшитишингиздан дарак.\nТушга тобут кирса нима бўлади?\nМиллерни туш таъбирида тобут, сизни ўйлаб кўрган ишаларингизни ёмонлашувига дейилади. Цветкова тушда тобутни ўзида кўрса, қандайдур ютуқ ютишига деб таъбир қилади. Агар бошқаларда тобут кўрсангиз, фойда, ҳурсандчилик ва киримгадир.


Ўзбекистондаги йирик заводлардан бири – “Алгоритм” очиқ акциядорлик жамияти яна сотувга қўйилди.\n03 июл 2022, Тошкент вақти: 06:51\nЎзбекистон Давлат мулки қўмитаси “Алгоритм”нинг давлатга тегишли 45,4 фоиз акциясини сотиш бўйича тендер эълон қилди. Унинг бошланғич баҳоси 6,483 миллион доллар. Корхонага 3-5 йил давомида 30 миллион доллар сармоя ётқизиш мажбуриятини олиб, акциялар учун энг катта нарх таклиф этган номзод танловда имтиёзга эга бўлади.\n“Алгоритм” заводи 1982 йилда қурилган ва собиқ СССР ҳарбий саноат комплекси учун радиотехника маҳсулотлари ишлаб чиқарган. Заводни сотиш бўйича илгари ҳам икки марта тендер ўтказилган, бироқ таклифлар танлов шартларига мос келмагани сабабли тендерлар қолдирилган эди.


Ўзбекистонда бўлиб турган Афғонистон Бош прокурори Муҳаммад Фарид Ҳамиди бошчилигидаги делегация аъзолари 2019 йилнинг 18 июнь куни Хива шаҳрининг диққатга сазавор жойларини томоша қилиш учун Хоразм вилоятига ташриф буюрди.\nҚадимий Хива шаҳридаги «Ичан қалъа» мажмуасини томоша қилиш асносида Афғонистон Бош прокурори Муҳаммад Фарид Ҳамиди барча музейлар хорижий сайёҳлар билан тўла эканлигини ва уларнинг хавфсизлиги тўлиқ таъминланганлигини алоҳида эътироф этиб, шу ерда хизмат олиб бораётган Хоразм вилояти ИИБ Хавфсиз туризмни таъминлаш бошқармаси ходимлари билан суҳбатлашишга чоғланди.\nҚирғизистонлик имомлар барча ўзлари ўқиган никоҳ маросимларини Ислом аҳкомларига кўра қайд этиб боришади. Бу ҳақда Қирғизистон мусулмонлар диний идораси матбуот хизмат хабар бермоқда.\nШу орқали муфтият, айниқса вояга етмаган фуқаролар ўртасидаги ноқонуний никоҳ ўқиш ҳолатларига барҳам бериш ниятида.\nМуфтий Мақсат Тоқтомушевнинг айтишича, айни пайтда 3 мингта никоҳни қайд этиш журнали чоп этилган ва имомлар ўртасида киритилган янгилик борасида тушунтириш ишлари ўтказилади. Янги қоидаларга кўра, эндиликда никоҳни қайд этиш учун фуқароларнинг паспортлари талаб қилинади. Имомлар ҳар ой туман имом-хатибларига ўқилган никоҳлар ҳақида ҳисобот беришиб туришади, барча якуний ҳисоботлар муфтиятга келиб тушади. Диний идоранинг таъкидлашича, никоҳ шариатнинг барча қоидаларига жавоб беради, аммо юрилик кучга эмас. Шундан кейин муфтият ходимлари никоҳни ФҲДЁда рўйхатдан ўтказишга чақиришмоқда.\n- Сизлар моликийсизлар, Моликка тақлид қиласизлар.\n- Ҳа, биз Имом Моликка эрагашамиз. Сен ўзинг нима қиласан?\n- Йўқ, биз динни Қуръон ва Суннатдан оламиз.\n- Ёлғон гапирдинг! Қуръон ва Суннатдан қандай оласан? Сен ҳузурида таълим олаётган олимнинг исми “Қуръон ва Суннат”ми? Йўқ, унинг исми фалончининг ўғли фалончи-ку. Сен “Мен илмни фалончининг ўғли фалончидан оламан” дейишинг керак. Сен бўлса “Китоб ва Суннатдан оламан” дейсан. Қуръон ва Суннат нима?\nСен Бухорийнинг “Саҳиҳ” китобини қўлингга олиб, уни очиб ўқий бошлайсан: “Ваҳийнинг бошланиши боби. Шундай-шундай... Ундан бундай фойда оламан” деб, уни ёзиб қўясанми? Шундай қиласанми? Суннатдан шундай оласанми?\nКейин Аллоҳнинг Китобини қўлингга оласан ва Бақара сурасининг илк оятларини ўқийсан.\n“Алиф Лом Мим. Бу китобда шак-шубҳа йўқ, у тақводорларга ҳидоятдир”.\n“Бу оят мана бундай нарсага далолат қилади” дейсанми? Шундай қиласанми? Чиндан шундай қиласанми? Йўқ, сен бундай қилмайсан.\nСен Бухорийнинг “Саҳиҳ”ининг дарси бўлаётган жойга келасан, устоз “Бу ҳадис фалон-фалон нарсаларга далолат қилади” дейди. Сен эса “Хўп, демак, бу ҳадис фалон нарсаларга далолат қилар экан” дейсан. Ҳадиснинг нималарга далолат қилишини сен айтдингми ёки устозми? Шайх айтди-ку!\nСен ўша олим Бухорийнинг “Саҳиҳ” китобидан фойдалар олиш учун мазкур китобнинг шарҳларига мурожаат қилмаган деб тасаввур қила оласанми? Ким бундай қила олади? Қайси аҳмоқ охири яхшилик билан тугамайдиган бу ишга ўзини уриб, бу иш қўлидан келишини даъво қила олади?\nБирорта шарҳидан фойдаланмаган ҳолда Бухорийнинг “Саҳиҳ” китобидан ўқиб, тушуниб, нимадир ёзиб, кейин “Сизга Бухорийнинг ҳадисларини тушунтириб, шарҳлаб бераман” деб айтишга кимнинг кучи, қудрати етади? Сибавайҳ ҳам бу ишни қилолмайди. Сибавайҳ! Нега?\nТўғри, араб тилини яхши тушунган инсон Бухорийнинг “Саҳиҳ”ини ўқиб тушунтира олиши мумкин, лекин араб тилида шундай сўзлар борки, уларни араб тилининг ўзи ҳам шарҳлаб, изоҳлаб беролмайди. Қандай қилиб ушбу соҳадаги мутахассислар ҳақида маълумотга эга бўлмай ва бу китобнинг шарҳларини яхшилаб ўрганмай туриб Бухорийнинг “Саҳиҳ”ларини шарҳлашга ўтиш мумкин?”\nАрабчадан Нозимжон Ҳошимжон таржимаси\nСтраница 5 из 1276


ФИТНА ҚОТИЛЛИКДАН ҲАМ ОҒИР ГУНОҲДИР — Zamaxshariy.uz\nФИТНА ҚОТИЛЛИКДАН ҲАМ ОҒИР ГУНОҲДИР\n28 мая, 2021 admin Uncategorized\nФитна котилликдан хам огир гунохдир. Маънавий сохада инсоннинг имон-эътиқоди, шариатга амал қилиши, унинг инсоний фазилатлари руёбга чиқишига тўғаноқ бўладиган барча нарсалар хам фитна хисобланади. Фитна шуниси билан хатарлики, у келганда асл-мохияти кўпчиликка ошкор бўлмайди, одамлар алданиб қоладилар. Зотан, луғавий жихатдан фитнанинг алдов, қутқу маъноларига хам бор. Фитна келганда одамлар алданиб, нотўғри ташвиқотларга учиб қоладилар. Нуайм бин Хаммод “Китобул-фитан”да Хузайфа ибн Ямон ва Абдуллох ибн Масъуд разияллоху анхумолардан қуйидаги сўзларни ривоят килади: “Фитна шундай нарсаки, келганда ўз мохиятини одамларга ноаниқ қилиб келади.\nФақат кетгандагина ўзининг асл башарасини кўрсатади”. Одамлар сўрашди: “У холда унинг келиши қандоғу кетиши қандоқ бўлади?” Хузайфа жавоб бердилар: “Келиши қиличнинг яланғочланишидир, кетиши қиличнинг қинга солинишидир”. Ушбу сўзлар фитнанинг асл мохиятини янада равшанроқ очиб беради. Демак, фитна келган пайтда кўп одамлар унинг мохиятига етолмас экан. Унинг келиши “қиличнинг яланғочланиши” яъни, парокандалик, қирғинбарот урушлар пайдо бўлишида акс этади.\nЯъни, бу билан инсон фитнадан канча узок булса, шунча яхши экани айтилмокчи. Шунингдек, мазкур ухшатишлардан фитна ишининг ривож топишида кимнинг хиссаси каттарок булса, уша инсон хаммадан купрок зарар куриши, гунохга ботиши, кимнинг хиссаси камрок булса, камрок гунох орттиришини тушуниш хам мумкин. Бу холда “утирган тургандан яхши, турган юргандан яхши” деган сузлардаги “яхшилик” нисбий ва мажозий маънода кабул килинади. Демак, фитнага караб югурган ёхуд фитна уругини сочишда фаол булиб, югуриб-елган инсон фитнадан энг куп зарар курар экан. Хулласи калом, фитнага якиндан ё узокдан аралашган харкандай инсон, албатта кандайдир зарар куриб, гунохкор булар экан. Кимдир фитнада шахсан узи катнашса, кимдир тили билан унинг ривожига хисса кушиши мумкин. Яна кимдир аралашмаса хам фитнадан хурсанд булиши мумкин ва хоказо.\nХамма фитна ривожидаги узининг насибасига караб гунох ва зарардан улуш олаверади. Ва нихоят хадиси шарифда таъкидланганидек, “ким ундан кочиб кутуладиган жой (имкон) топса, уша ердан панох топсин”. Демак, динимиз таълимотлари фитнадан имкон кадар узок булишга, унга умуман аралашмасликка чакиради. Одамлар ўртасида иғво тарқатиш, фитна чиқариш ва жамиятда адоват қўзғаш динимизда харом қилинган катта гунох хисобланади. “Бақара” сурасининг 191- оятида шундай нозил қилинган; “Фитна қотилликдан ёмондир”. Фитнакорларнинг харакатлари, ёлғон- яшиқлари, бўхтонлари хар биримизни хар доим огох ва хушёр тутмоғи, айниқса фарзандларимизга бу борада солих амаллар ила сабоқ бермоғимиз керак.\nУрганч тумани “Қорри бобо”масжиди имом-хатиби\nPrevious Post:ЛОҚАЙДЛИК ИЛЛАТИДАН САҚЛАНАЙЛИК\nNext Post:МИЛЛИЙ ВА ДИНИЙ БАҒРИКЕНГЛИК ТАМОЙИЛЛАРИ


UzAuto Motors Монополияга қарши курашиш қўмитасининг қарори устидан судга мурожаат қилди - Daryo\n18:58, 21.09.2020 32035\nДепутатнинг билдиришича, суд иши 2 октябрь куни Тошкент шаҳар маъмурий суди биносида бўлиб ўтиши кутилмоқда.\nШунча қийинчилик билан халқ розилиги учун бошни кундага қўйиб қилинаётган ишдан ҳафсала пир бўлмасин-да, ишқилиб», — дея қўшимча қилган Расул Кушербаев.\nЭслатиб ўтамиз, депутат Расул Кушербаевнинг танқидлари ортидан Монополияга қарши кураш қўмитаси UzAuto Motors АЖга нисбатан иш қўзғатган эди. Қўмита компания томонидан «Рақобат тўғрисида»ги қонунни бузиш аломатларини аниқлаган. Қўмитанинг 2020 йил 19 август куни ўтказилган йиғилишида махсус комиссия томонидан ўтказилган текширувлар компания автомобиль нархларини асоссиз оширганини тасдиқлаган. Унга кўра, автомобиллар нархи 3 миллион сўмдан 19 миллион сўмгача асоссиз оширилгани аниқланган. Мазкур ўрганиш натижалари омма учун эълон қилингач, UzAuto Motors Монополияга қарши курашиш қўмитаси қошидаги махсус комиссия қабул қилган қарор устидан судга шикоят қилишини билдирганди.\n21:43, 06.10.2020 116199\n17:20, 20.09.2020 107572\n14:16, 22.09.2020 72983\n06:16 Бугун 417\n02:22 Бугун 7180\n02:02 Бугун 13622\n01:56 Бугун 12714\n23:59, 19.04.2021 89802\n20:55, 20.04.2021 72217


Лондонда анъанавий карнавал вақтида 300 дан кўпроқ одам ҳибсга олинди\n08:31 / 30.08.2016 1995\nЛондоннинг Ноттинг-Хилл туманида ҳар йилги анъанавий карнавал вақтида 300 дан кўпроқ одам ушланди, деб маълум қилди Лондон полицияси.\nНоттинг-Хиллдаги карнавал 1964 йил августдан бери ҳар йили ўтказиб келинади. Унинг бош иштирокчилари Лондоннинг ғарбида 1950-йиллардан кейин жойлашишни бошлаган Кариб денгизидан келганлар ҳисобланади. Карнавал вақтида спиртли ичимликлар истеъмоли сабабли кўпинча турли қоидабузарликлар юз беради.\n"Карнавалнинг 1-куни (28 август) турли қоидабузарликлар учун 156 киши, 2-куни 160 киши ушланди. Ҳибсга олишларнинг кўпи қурол олиб юриш ва гиёҳванд моддаларга эгалик қилиш гумони билан амалга оширилган", дейилди Скотланд-ярд хабарида.\nКарнавал вақтида 4 киши пичоқ жароҳати олган, уларнинг барчаси 15-20 ёшлилар. Полиция маълумотларига кўра, патруль гуруҳлари фестивалга ташриф буюрганлар ёнидан 26 та пичоқ тортиб олган. 200 дан кўпроқ одам тиббий ёрдам сўраб мурожаат қилган.\nНоттинг-Хилл карнавали Европадаги энг катта кўча байрами ҳисобланади, унга юз минглаб одамлар ташриф буюради.\nОАВ: ИШИД Лондон метросига кимёвий ҳужумни режалаштирган\nДунёдаги энг яхши шаҳар номи маълум қилинди


«Сайловда ғолиб бўлишни ният қиляпмиз» — Алишер Қодиров – Газета.uz\nАлишер Қодиров Қонунчилик палатаси ва маҳаллий Кенгашларга сайловларда. 2019 йил 22 декабрь.\nLotinchada 6 август 2021, 14:16 Сайлов-2021 Сиёсат\nБугун «Миллий тикланиш» партияси президентлик сайловларига ўз номзодини эълон қилди. Унга кўра, партия раҳбари Алишер Қодиров президентлик сайловларида номзод сифатида илгари сурилади. Унинг номзоди август охирида партия съездида ҳам маъқулланиши керак.\nБугун партия марказий кенгашининг навбатдан ташқари пленумидан кейин бўлиб ўтган брифингда Алишер Қодиров журналистлар саволига жавоб берди. Унда «Миллий тикланиш» ДП раҳбари бир қатор саволларга жавоб берди. Бу ҳақда «Газета.uz» мухбири хабар бермоқда.\nУ жорий йилдаги сайловлар аввалгиларидан фарқ қилишини айтиб ўтди. Шунингдек, партия ушбу сайловда ғолиб бўлишни хоҳлаётганини таъкидлади.\n«Бизнинг тахминимиз бир нарсада — Ўзбекистон янгиланди ва Ўзбекистонда янги сайловлар бўлади. Биз тарихда кўп кўрганмиз. Лекин ҳозир янги Ўзбекистонда бутунлай янги сайловлар бўлишига ишонамиз. Ушбу сайловларда ягона мақсадамиз — Ўзбекистонга ўз дастурларимизни тақдим этиш ва ягона сайловчи бўлган ўзбек халқини хулосаси ва қарорига бўйсуниш. Ниятимиз — ютиш», — деди Алишер Қодиров.\nУ сайловларда ютиб, президент бўлган тақдирда биринчи бўлиб қандай ислоҳотни амалга ошириши ҳақида ҳам фикр билдирди.\n«Бу дастуримизда белгиланган. Лекин партия ўзининг шиорларига содиқ қолган ҳолатда таълим ва тарбия соҳасини биринчи ўринда устувор вазифа сифатида ислоҳ қилишни олдига мақсад қилиб қўйган», — дейди «Миллий тикланиш» партияси раҳбари.\n«Аҳолининг қайси қатламларининг овози учун курашмоқчисиз?» деган саволга Алишер Қодиров қуйидагича жавоб берди.\n«Бизнинг ишончимиз комил, агарда дастурларимиздаги вазифаларни халқимизнинг барча қатламларига тўғри етказиб бера оладиган бўлсак, жуда кенг қатламни барчасининг ишончига эришишимиз мумкин», — деди у.\n«Газета.uz» 4 400\n7 август, 19:34\nСайтнинг рус тилидаги вариантида изохлар шу кадар купки, уйлаб коласан. Ё бу сайтга узбегим умуман кирмайди ёки саловлар ва сиёсат узбегимга кизикмас. Буни рус варианти укувчилари сезиб, изохларида таькидлаб утганлар.


Ўзбекистонда молиявий пирамидаларнинг қонуний вариантини яратса бўладими? – Bugun.uz\nЯнгиликлар - 22:32 · 14.01.2022\nЎзбекистонда молиявий пирамидаларнинг қонуний вариантини яратса бўладими?\nМолиявий пирамида ўз ортидан аъзолар жалб қилиш орқали даромад олиш мақсадида яратилган махсус схема ҳисобланади. У XVIII асрда пайдо бўлган. Тахминларга кўра, биринчи молиявий пирамида 1717 йилда Франция молия вазири Жон Лоу томонидан ташкил этилган. У фирибгарлиги ошкор қилингандан сўнг Франциядан қочиб кетган.\nЎзбекистонда молиявий пирамида кенг жамоатчиликка «Аҳмадбой» номи орқали танилган. У бир неча ўн минг одамни қамраб олган молиявий пирамидани беш йил бошқарган. «Аҳмадбой» икки баробар қилиб қайтариш ваъдаси билан автомобиллар, қорамол, катта миқдордаги омонат маблағларни миллий ва хорижий валютада олиш билан ноқонуний шуғулланиб келган. Аммо 2016 йилда унинг фаолияти қонуний равишда тўхтатилди. Унинг уйидан 13 миллиард 139 миллион сўм ва 8 миллион долларга яқин маблағлар топилган. Шундан сўнг «Аҳмадбой» ва унинг шериклари устидан бир неча эпизоддан иборат судлар бўлиб ўтди, дастлабки ҳукмга кўра, унга 13 йил озодликдан маҳрум этиш жазоси тайинланган, 1 йил тадбиркорлик билан шуғулланиши тақиқланган ва энг кам иш ҳақининг 400 баравари миқдорида жаримага тортилган.\nТарихда энг машҳур молиявий пирамидалардан бири Албан пирамидалари ҳисобланади. Бу йирик пирамида схемаси аҳолидан 2 миллиард долларга яқин маблағни олган, бу рақам мамлакат йиллик ялпи ички маҳсулотининг 30 фоизини ташкил этган. 1997 йилда пирамидалар қулагандан сўнг ҳукумат тартибни тиклаш ва ғазабланган инвесторларни тинчлантириш учун ҳатто армияни жалб қилишга мажбур бўлган.\nКолумбияда 2000 йилларнинг ўрталарида 4 миллион колумбиялик пирамида схемаларига 1 миллиард АҚШ долларидан ортиқ сармоя киритади. 2008 йилда битта схеманинг қулаши 13 та шаҳарда тартибсизликлар ва зўравонлик намойишларига олиб келади. Ҳукумат тартибни тиклаш учун фавқулодда ҳолат эълон қилади.\nБу каби кенг миқёсли схемалар, мисоллар жуда кўп. Россия ҳукумати бундай ҳолатларга йўл қўймаслик мақсадида 2016 йил мартда Маъмурий жавобгарлик тўғрисидаги кодексга ўзгартириш киритади. Унга кўра, инвестиция ёки тадбиркорлик фаолияти билан боғлиқ бўлмаган тақдирда, маблағларни жалб қилиш бўйича фаолият учун жавобгарлик жорий қилинган.\nБу каби молиявий пирамидалар бутун дунёда ҳозиргача бор ва уларнинг сони мингдан ҳам кўп. Аммо ҳеч қайси давлат аҳоли пулларини ҳимоялаш мақсадида унинг бошқа бир қонуний версиясини ишлаб чиқмаган.\nМарказий банкнинг банк хизматлари истеъмолчиларининг ҳуқуқларини ҳимоя қилиш хизмати раҳбари Баҳодир Мирзаевнинг айтишича, Ўзбекистонда молиявий пирамиданинг қонуний версияси тажрибадан ўтказилган. Аммо бу уриниш муаффақиятсиз бўлган.\n«Марказий банк рухсати билан кредит уюшмалари 40–60 фоиздан қайтаришини айтиб, аҳолидан пул маблағларини олган. Улар бу суммани қайтариш учун бошқа кредит олувчиларга 60–80 фоиз билан кредит бериши керак бўлади. Табиийки, олган кредитини 60–80 фоизда қайтариш жуда мушкул. Бунинг натижасида юқори фоизларда кредит олганлар пулларни қайтара олмаган. Бу ҳолатда занжир узилиб, кўплаб микрокредит ташкилотлар ҳалигача аҳолидан олинган маблағларни қайтариб беролмаяпти. Аҳоли пули жалб қилингандан кейин уларни қайтариш механизми ишлаб чиқилсагина бундай фаолиятни амалга оширса бўлади», — деди Баҳодир Мирзаев.\nЎзбекистонда ҳозирда банк кредитлари 14 фоиздан 31 фоизгачани ташкил қилади. Аҳоли учун уй-жой, таълим, автокредит, истеъмол кредитлари мавжуд. Марказий банк аҳоли талабидан келиб чиқиб, кўп бора ислом молиясининг айрим жиҳатларини Ўзбекистонда ҳам жорий этиш ҳақида режалари борлигини айтади. Аммо ҳалигача бу механизм мамлакат банк тизимидан йироқда.\nБу борада Президент 2020 йилнинг декабрида парламентга мурожаатида ислом молияси механизмларини Ўзбекистонда жорий этиш учун нобанк кредит ташкилотлари тўғрисидаги қонун лойиҳасини кўриб чиқишга топшириқ берган эди. Шундан сўнг Марказий банк ислом молияси концепциясини ўз ичига олган нобанк кредит ташкилотлари тўғрисида қонун лойиҳасини ишлаб чиқишни режалаштираётганини айтган.\nИслом молияси — бу шариат тамойилларига мос келадиган молиявий фаолият. Ислом банкингида кредит миқдори ва муддатига қараб ҳисобланган фоизлар ёки ставкаларни олиш тақиқланади.


Динозавр қолдиқлари деб тахмин қилинаётган топилма бўйича мутахассис ўз фикрини билдирди - Халқ сўзи\n02:45 18 Февраль 2019 Жамият\nСайтимизда жорий йил 14 февраль куни “Археологлар диққатига: Риштон туманидан динозавр қолдиқлари топилди” номли мақола эълон қилинган эди. Очиғи, бу воқеликни эфирларида эълон қилмаган, нашрларида чоп этмаган ОАВ деярли қолмади ҳисоб. Ижтимоий тармоқларда-ку ушбу мавзу юзасидан жуда кўплаб баҳс-мунозаралар юзага келгани ҳам бор гап.\nМасалага ойдинлик киритиш мақсадида “Халқ сўзи ONLINE” мухбири Элёржон Эҳсонов Ўзбекистон Республикаси Давлат геология музейи директори Аҳмаджон Ахмедшаев билан суҳбатлашди.\n— Бунақа воқеа 2015 йили Сирдарё вилоятининг Ховос туманида ҳам бўлган, — дейди А. Ахмедшаев. — Лекин суяклар динозавр қолдиқлари сифатида ўз исботини топмаган. Фарғона вилоятининг Риштон тумани, Янгийўл қишлоғи, Янгитурмуш кўчаси, 2-уйдан топилган, айни пайтда динозавр суяклари қолдиқлари деб тахмин қилинаётган топилмани ҳали шахсан ўзим бориб кўздан кечирганим йўқ. Лекин Риштон туманига боришга ҳам ҳеч бир асос йўқ, деб ҳисоблайман. Сабаби, топилманинг динозавр қолдиқлари эмас, дейишимга етарли далилларим бор.\nБиринчидан, мавзу давримиздан 130 — 180 миллион йиллар муқаддам яшаган динозаврлар ҳақида кетяпти. Мазкур даврдаги суяк қолдиқлари тошга айланмаган бўлса, бизгача етиб келмайди. Бу илмий хулоса! Чунки йиллар сурони, географик ўзгаришлар, табиий офатлар, иқлим ўзгаришлари уни йўқ қилиб юборади. Тошларга эса бу каби ҳодисаларнинг таъсир қилиши қийин. Риштон туманидаги суяк қолдиқларининг шундоққина пол остидан соф суяк ҳолида топилиши шу жиҳатдан илмий асоссиздир.\nИккинчидан, динозавр суякларига баҳо беришда бизнинг илмий тилдаги 60 миллион йиллардан далолат берадиган бўр қатлам, юра даври қатламлари бўлиши керак. Полнинг шундоққина остидаги суяк қолдиқлари неолит, палеолит каби узоқ даврлардан қандай қилиб “эсон-омон” “ўтиб олди” экан?! Телевидение орқали шу мавзудаги лавҳани диққат билан кузатдим. Намойиш этилаётган тасвирдаги суяклар эса яхши сақланган. Суяк қисмларини боғлаб турувчи воситаларга ҳам зарар етмаган.\nМенинг фикримча, суяк қолдиқлари мушуксимонлар оиласига тааллуқли ҳайвонга тегишлидир. Яйдоқ чўл ҳудуди бўлганлиги учун бу бундан икки-уч аср олдин, балки ундан ҳам кўпроқ йилларда яшаган чўл мушуги, қамиш мушугининг суяк қолдиқлари бўлиши мумкин.\nФарғона давлат университетининг зоология кафедраси мутахассислари, профессор ва фан номзодлари мазкур ҳодисага нисбатан ўзларининг илмий хулосаларини бериши керак, деб ўйлайман.


Теглар: Жазо, Жиноят, Она ва бола\nДобавлено: 08.08.2016, 16:11\nТўкин ҳаётга ўрганган Жамиланинг бўйи чўзилиб, балоғат ёшига етгани сайин, хурмача қилиқлари ҳам кўпайди. Дугонасининг очиқ-сочиқ кийинганини кўрган қишлоқ қизлари, “Чиллаки чиллакини кўриб, чумак уради” деганларидек, унга тақлид қила бошлашди, бундан хавотирга тушган айрим ота-оналар маҳалла оқсоқолига мурожаат қилишди.\n“Яхши отга бир қамчи”, деганларидек, оқсоқолнинг Баҳромга қизини тўғри йўлга бошлаш ҳақидаги насиҳатлари кор қилмади: ҳали балоғат ёшига етмаган қизини бойлигига учиб, савдогар дўстининг ёлғиз ўғлига узатиб юборармиди?!\nЁш келин-куёвнинг турмуши икки йилгача тинч-тотувликда ўтди. Аммо “Еб ётганга тоғ ҳам чидамайди” деганларидек, Жамила эридан қандай қилиб бўлмасин кўпроқ пул топиб келишни талаб қила бошлади. Ноилож қолган куёв қурилишга ишчи бўлиб ишга кирди. Аммо унинг топиб келганларига Жамила қаноат қилмади. Боши қотган йигит жиноят кўчасига киришдан бошқа йўл тополмади. Ўғрилик қилиб топган эрининг ҳаром пуллари Жамилага мойдай ёқиб тушарди. Аммо оиланинг “дориломон” кунлари узоққа чўзилмаслиги кундай равшан эди. Шундай бўлди ҳам. Кунлардан бирида уйидан “ов”га чиқиб кетган Шоҳимардон жиноят устида қўлга тушиб, қамалиб кетди. Жазони ижро этиш муассасасида эри билан учрашган Жамила унга ортиқ бирга яшамаслигини маълум қилди.\nЭРКИН “ҚУШ”НИНГ ПАРВОЗИ\nЖамиланинг бу қарорини гапдаги улфатлари қарсаклар билан кутиб олишди.\n— Ана энди сен ҳам биз каби эркин қуш бўлиб, узоқларга парвоз қиласан, – деди тилла билакузукларини атайлаб шиқирлатаркан, жўрабоши Гулмирахон. – Савдогарчилик қилиб, кам бўлмайсан.\nМуттаҳамнинг “парвоз”и ўзи савдо қиладиган бозордаги кийим-кечак растаси хўжайини Маликни “қармоқ”қа илинтиришдан бошланди. Ўзини бу аёлнинг ноз-ишваларига ром бўлиб қолгандек кўрсатса-да, Малик ҳам анойилардан эмасди. Очиқчасига айтганда, у икки болага вақтинча ота бўлиб, Жамиланинг икки қаватли данғиллама уй-жойига эгалик қилмоқчи эди. Иккаласидан қайси бири “шохидамас, баргида юрган”лиги ҳозирча номаълум бўлса-да, бир фарзанднинг отаси бўлган Малик таваккал қилиб, хотини билан расман ажрашди.\nКўп ўтмай, энг қиммат ресторанлардан бирида Малик ва Жамиланинг никоҳ тўйи бўлиб ўтди. Тантаналар тугаши билан келин-куёв жанжаллашиб қолищди.\nФарзандлари Покиза ва Нозимани етаклаб олган келин, гуллар билан безатилган оқ “Лимузин” олдига келганларида, эридан сўради:\n— Дадаси, бизни қайси уйингизга олиб борасиз?\n— Она-болалар яшаган уйга дадаси ҳам боришга рози, – жавоб қилди бу саволни ҳазил деб ўйлаган эр.\n— Мен сиз билан ҳазиллашаётганим йўқ, – эрини четроққа тортди келин, – жиддий сўраяпман!\n— Нега мени довдиратасиз, йўғ-е, довдиратасан? Сеникида бирга яшашга келишгандик-ку?\n— Уйимни кеча сотдим, – тиржайди Жамила. – Қарзларимга тўладим. Шароит шунақа бўлиб қолди.\nМалик чув тушганини сезган бўлса-да, бўш келмади:\n— Мен уйимни хотинимга берганман. Демак, меҳмонхонага борамиз.\n— Нега энди? – истеҳзоли жилмайди келин. – Шаҳар четида янги уйингиз, йўғ-е, уйимиз борлигини биламан. Ўша ерга борамиз.\nБу аёл ўзи ўйлаганидан ҳам айёрроқ эканлигини фаҳмлаган Малик тилёғламаликка ўтди:\n— Ҳа дала-ҳовлини айтяпсизми? Сизга маъқул тушса бўлгани. Майли, кетдик...\n— Менга фарқи йўқ, – деди болаларини “Лимузин”га ўтқазаётиб Жамила, – бошпана бўлса, бас.\n“ЎТНИКИ – ЎТГА, СУВНИКИ – СУВГА...”\nБошда узоққа чўзилмайдигандек кўринган бу сила пойдевор беш йилгача нурамай турди. Малик тақдирга тан берган бўлса-да, аммо Жамила ўз макридан қайтмади. Ҳатто бирин-кетин қизлари – Солиҳа ва Саиданинг дунёга келиши ҳам унинг фикрини ўзгартиролмади. У кечаю-кундуз бирга яшайдиган, кир-чирини ювдирадиган эрдан кўра, онда-сонда келиб-кетадиган жазманларни хуш кўрарди.\nЎғрини қароқчи урганини аллақачон сезган Малик ҳам “Ҳап сеними!” дегандек, биринчи хотини билан ярашиб олди. Ҳаёт бу таҳлитда давом этиши мумкин эмасди. Нимадир юз бериши керак эди. Биринчи бўлиб, оилавий нотинчлик ва келишмовчиликларга Маликнинг юраги дош бермади. У инсультга чалиниб, тўшакда ётиб қолди.\nЖамила бемор эрини даволатишдан кўра, уй-жой, автомашиналарни ўз номига расмийлаштиришга шошилди. Аммо бу сафар у кеч қолди. Маликка қарз берганлар унинг ётиб қолганини эшитиб, ҳужжат-далил билан ҳақини талаб қилиб келишди. Натижада уй ҳам, машиналар ҳам қарзни тўлаш учун сотилиб кетди. Бу мулклар уники бўлмагани учун Жамила тилини тишлаб қолаверди.\nКўп ўтмай Малик биринчи хотинининг қўлида вафот этди. Тўрт нафар бола билан кўчада қолган Жамила шаҳарчадан ҳовли-жой сотиб олди. Бирор жойда ёлчитиб ишламаган аёл эски “ҳунар”и билан шуғуллана бошлади. Сири фош бўлгач, у бошқа шаҳарчага кўчиб кетишга мажбур бўлди. Шу орада отасиз бешинчи фарзанд – Тўлқин ҳам туғилди.\n“Ўрганган кўнгил – ўртанса қўймас” деганларидек, Жамила бир ёшга ҳам кирмаган гўдакни Нозимага қолдириб, ярим тунгача йўқ бўлиб кетарди. Оч-наҳор қолган болаларга қўшнилар ош-овқат бериб туришди. Оиланинг тўнғичи Покиза мавсумий дала ишларига чиқиб кетганлиги боис, уч нафар болага кўз-қулоқ бўлиб туриш Нозиманинг зиммасида эди. Бунинг устига, у мактабга ҳам қатнарди.\nМаҳалла фаоллари бир неча марта Жамилани чақириб, танбеҳ беришди. Болаларини меҳрибонлик уйига ёки болалар боғчасига жойлаштириш тўғрисида таклиф киритишди.\nАммо у қайсарлик қилиб, ҳеч кимнинг гапини назар-писанд қилмасди.\nЧақалоқ укаси Тўлқинга сутини бериб, ухлатган Нозима мактабга отланаркан, Солиҳага ўзи қайтгунича укаларига қараб туришини тайинлади. Эндигина беш ёшдан ошган Солиҳа болалигига бориб, тихирлик қилди:\n— Мен ўртоқларим билан чўмилишга бораман.\nБусиз ҳам ҳар куни эртадан кечгача укаларига қараш жонига теккан Нозима, йўлакка чиққанда ўдағайлади:\n— Чўмилишга борганингни кўрсам, ўлдираман сени!\nКейинги пайтда жиззаки бўлиб қолган Нозима мактабдан қайтаётиб, ариқда чўмилаётган синглисини кўрди-ю, алланималар деб унга таҳдид қилдида, уйи томонга юриб кетди. У уйга бориб, бешикда ётган болакайни ечиб олди-да, сутини иситиб ичирди. Сўнг болани қўшниникига олиб чиқиб берди. Кейин ўзи яшириб қўйган арқончани қидириб, охири топди.\nШу пайт Солиҳа чўмилишдан қайтиб келди.\n— Юр, чўмилишга борамиз, – синглисининг қўлидан тутди Нозима. – Лекин сени энди ариқдан ҳеч қачон чиқмайдиган қиламан. Эртаю кеч сузиб юраверасан.\nСаида опаларининг ортидан эргашди. Учовлон ҳайқириб оқаётган ариқ қирғоғига етиб келганларида, атрофга қоронғилик чўкаётганди. Сувни кўриб, ваҳимага тушган Солиҳа опасига ялинди:\n— Чўмилмайман, опажон, кетайлик! Энди айтганингизни қиламан. Қўрқяпман!..\nНозима синглисининг ноласини эшитмагандек, атрофга разм солди. Ҳеч ким йўқлигига ишонч ҳосил қилгач, кўйлаги ичидан арқонни олди-да, қочмоқчи бўлган Солиҳани тутиб, унинг икки қўлини боғлади. Қўллари чандиб боғланган бечора қизгина, буларнинг ҳаммасини ўйин деб ўйлаб, аввалига қиқир-қиқир кулди. Лекин опаси уни тик қирғоқ олдига ҳайдаб келгандан сўнг даҳшатдан карахт бўлиб, тили айланмай қолди. Сўнгги ҳамла билан ортига тисарилган синглисини сувга итариб юборган Нозима ортига қарамай кета бошлади. Саида эса сувда оқиб кетаётган опасининг ортидан қирғоқ бўйлаб, анча жойгача югуриб борди. Солиҳанинг “Ёрдам беринглар! Ёрдам!.." деган ҳайқириғи анча пайтгача эшитилиб турди.\nУйга келган Нозима Саидани сиқувга олди:\n— Агар Солиҳа сувга чўкиб кетганини ойимга айтадиган бўлсанг, сенинг бошингга ҳам унинг кунини соламан! Ўлдираман, уқдингми?!\nЯрим тунда ширакайф ҳолда уйга келган Жамила Солиҳанинг қаердалигини сўраб, қизларидан тайинли жавоб ололмади.\n— Ўртоқлари билан ўйнаб юрганди, – жавоб қилди бепарволик билан Нозима.\nЭртаси куни Солиҳанинг мурдаси ариқдан топилди... Тергов давомида сўроқ қилинган Нозима айбига тўлиқ иқрор бўлди.\nЖиноят ишлари буйича Тошкент вилоят суди Нозима Рафиеванинг балоғат ёшига етмаганлигини инобатга олиб, унга озодликдан маҳрум қилиш билан боғлиқ жазо тайинлаб, жазони шартли ҳисоблаб, синов муддати белгилади.\nИнсонийликни унутиб қўйган, она деган юксак номга номуносиб бўлган Жамиланинг қолган умри энди афсус-надоматда ўтиши муқаррар. Ахир она учун фарзанд доғидан ортиқ азоб борми? Жамила бу азобни тақдирдан ўзининг қилмишлари ва нопок қадами ҳисобидан тилаб олди...\nИсматулла МАМАНОВ, жиноят ишлари бўйича


Катта ёшдаги россияликларнинг 70 фоизи умуман китоб ўқимаслиги маълум бўлди\n21:28 / 21.09.2016\nКатта ёшдаги россияликларнинг аксарият қисми умуман китоб ўқимайди, деб айтди Россия китоб иттифоқи раиси Сергей Степашин. Бу ҳақда ТАСС ахборот агентлиги хабар бермоқда.\nСтепашиннинг айтишича, 12 ёшгача бўлганлар орасида мутолаа қилиш бўйича Россия дунёнинг энг кўп мутолаа қилувчи 3 та давлатидан бири ҳисобланади, 12 ёшдан катталар орасида эса бу борада "ўпирилиш" мавжуд.\nСтепашин бу ҳақда Давлат думасида Россияда 2016-2018 йилларда адабиёт, китоб чоп этиш ва мутолаани қўллаб-қувватлаш ижроия қўмитаси йиғилишида айтиб ўтди.\nСтепашин оилаларга мутолаа қилишни қайтариш муаммоси билан шуғулланишга чақирди. Унинг айтишича, мутолаа қилмайдиган ота-оналар фарзандларига ҳеч нарса бера олмайдилар ва уларни ҳеч нарсага ўргата олмайдилар.\nРоссия Сергей Степашин китоб мутолаа


Дубайда Ўзбекистонда ишлаб чиқарилган автомобиллар тақдимоти ўтказилди » Скачать музыку бесплатно новинки музыки 2016-2017\nДубайда Ўзбекистонда ишлаб чиқарилган автомобиллар тақдимоти ўтказилди\nКомментариев: 0 Просмотров: 380 Дата: 12-03-2016, 12:16 2015 йилда БААнинг Дубай шаҳрида Ўзбекистонда ишлаб чиқарилган автомобиллар тақдимоти ўтказилди. Бу ҳақда «Ўзавтосаноат» акциядорлик компанияси ахборот хизмати хабар берди. Тақдимотда жаҳоннинг 20 мамлакатидан келган дистрибьюторлар иштирок этган. «Хусусан, тақдимотда Миср, Жазоир, Уммон, Саудия Арабистони, Кувайт, Қатар, Ливан, Иордания, БАА ҳамда Марказий ва Жанубий Африка мамлакатлари вакиллари қатнашди», — дейилади «Ўзавтосаноат» хабарида. Тақдимотда айнан қайси автомобиллар тақдимоти ўтказилгани ҳақида батафсил ахборот берилмаган. Манба: Daryo.uz - деб хабар бермоқда Carzone.uz нашри.


Бишкекда Оқ уй ишғол қилинди, Атамбаевни озод қилишди. Ҳозир нималар бўляпти - тафсилотлар - 06.10.2020, Sputnik Ўзбекистон\nБугун тунда намойиш иштирокчилари Оқ уйга киришди. Шунингдек, митингчилардан иборат гуруҳ Қирғизистон миллий хавфсизлик қўмитаси биносига қараб йўл олишган... 06.10.2020, Sputnik Ўзбекистон\n10:03 06.10.2020 (янгиланди: 10:25 06.10.2020)\n© Sputnik / Акылбек Батырбеков / Жоомарт Ураимов / Эмиль Садыров\nБугун тунда намойиш иштирокчилари Оқ уйга киришди. Шунингдек, митингчилардан иборат гуруҳ Қирғизистон миллий хавфсизлик қўмитаси биносига қараб йўл олишган. Бишкекда нималар содир бўлмоқда - тафсилотлар\nТОШКЕНТ, 6 окт - Sputnik. 5 октябр куни туш вақтидан бошлаб Ала-Тоо майдонида мухолиф кучлар норозилик акцияси бўлиб ўтди. Парламент сайловлари дастлабки якунларидан норизо бўлган 3-4 минг одамлар тўпланишди. Оқ уй дарвозаларини ишғол қилишга бўлган уринишдан сўнг милиция ва митингчилар ўртасида бир неча соатга чўзилган тўқнашувлар бошланди. Тунда митинг иштирокчилари Оқ уйга бостириб киришган.\nSputnik Қирғизистон журналистлари шаҳарда тун давомида рўй берган ҳодисаларни ёритганлар. Тун давомида Оқ уй мухолифатчилар қўлига ўтди, собиқ президент Алмазбек Атамбаев эса озод этилди.\nНашр хабарига кўра, можаро кеч соат 8 ларга ўта зиддий тус ола бошлаган: митинг иштирокчилари Оқ уй Оқ уй дарвозасини ишғол қилишни бошлаган, одамлар девордан ошишга ҳаракат қилган, бино тошбўрон қилинган.\nХудди шу вақтда майдонда "спецназ" пайдо бўлган. Куч тузилмалари шовқин гранаталари ва кўз ёш келтирувчи газ ёрдамида митинг қатнашчиларини "Ала-Тоо" майдонидан тарқатиб юборишга муваффақ бўлган, аммо норозилик акцияси иштирокчилари ўз позицияларини бой беришга шошилмади.\nҚирғизистонга бормоқчи бўлган ўзбекистонликларга қандай талаб қўйилган\n1 Октябр 2020, 11:19\nБир неча нафар йирик сиёсатчилар жароҳатланган. Хусусан, резина ўқдан "Ата Мекен" партияси раҳбари Жанар Акаев жабрланган, "Мекен ынтымагы" партиясидан депутатликка номзод Темирбек Асанбеков ҳам жароҳат олган.\nКуч тузилмалари ва норозилик намойиши иштирокчилари ўртасидаги зиддиятли тўқнашув бир неча соат давом этган. Касалхоналарга жароҳатланганлар етказиб турилган. Жами 590 нафарга яқин инсон жабрланган. Бир нафари олган жароҳатлари оқибатида ҳалок бўлган. 13 киши реанимацияда қолмоқда.\nТонг саҳар учга келиб, Оқ уй митинг намойишчилари қўлига ўтган, куч тузилмалари эса умуман кўриниш бермаган.\nЭрталаб 4га келиб, митинг қатнашчиларининг бир қисми Қирғизистон Миллий хавфсизлик қўмитаси биносига қараб йўл олган.\nАтамбаев Қўй-тош воқеалари бўйича судда иштирок этишни хоҳлади\n30 Сентябр 2020, 12:33\nУлар собиқ президент Алмазбек Атамбаевнинг озод этилишини талаб қилганлар. Идора девори йўқ қилинган.\nМузокаралар бўлиб ўтганидан ярим соатдан сўнг собиқ давлат раҳбари ўз тарафдорлари қуршовида бўлган.\nЭрталаб соат еттида, бу вақтга келиб, мухолифатчилар қўлига ўтган Оқ уйдан тутун чиқа бошлаган.\n7.30 га келиб, собиқ бош вазир Сапар Исаков ва собиқ депутат Равшан Жээнбековларнинг озод этилганликлари ҳақида маълум бўлди.\nҲозирда майдонда 1,5 мингдан зиёд митинг қатнашчилари бўлиб турибди. Оқ уйдаги ёнғин ўчирилган, волонтерлар эса ахлат ва тошларни йиғиштиришга ёрдам беришмоқда.\nЭрталаб тўққизга яқин президент матбуот-котиби Толгонай Стамалиева давлат раҳбари вазиятни назорат қилаётгани хусусида баёнот билан чиқиш қилган.


“Azon.uz” сайтида этнограф олим Анвар Бўронов билан катта интервью чиқибди. Унинг асосий мавзуси — тангричилик динининг ўтмиши ва бугуни.\nСуҳбатда исломнинг жамиятдаги ўрни ҳақида чиройли фикрлар берилган. Шу билан бирга, Анвар Бўроновнинг олимлигини инобатга олсак, унинг илмий фикр-мулоҳазалари менда жиддий шубҳа уйғотди. Тангричилик, туркий халқларнинг ўтмиши ҳақида гапирганда, у профессионал олимларга хос бўлмаган кўплаб хато ва камчиликларга йўл қўйган. Бир-иккита масалага тўхталиб ўтайлик.\n1) Ўзбек халқи урф-одатлари орасида тангричилик элементлари сақланиб қолгани ҳақида фикр юритаркан, бундан “афсус”далигини билдиради. Олим одам бу каби оборотларни ишлатмаслиги керак, негаки олимнинг вазифаси — мумкин қадар холис ва бетараф бўлиш. Шундай экан, у афсусини билдирмай, балки босиқ оҳангда бу ҳолатнинг салбий жиҳатларини тушунтириб бериши лозим эди.\n2) Жуда қизиқ, парадоксал ҳолат, буни бошқаларда ҳам кузатганман: айрим олимлар фаоллар туркий халқларнинг бир жиҳатини, масалан, тангричиликни ёмон кўриб, айни пайтда бу халқларнинг ўйлаб топилган ёлғон тарихига маҳлиё бўлишади, туркийларни энг қадимий ва буюк халқ деб эълон қилишади. Интервьюда ҳам шу ҳолат кузатилади: туркий халқларнинг қадимги дини — тангричиликни ботил ғоя деб баҳолаган Бўронов қуйироқда кутилмаганда миллатчилар ўйлаб топган шумер-турк боғлами ҳақидаги ғайриилмий қарашларини илмий ҳақиқат сифатида тақдим этишга уринади. Йўқ, биродарлар, тангричилик 5 минг йил олдин Шумерда пайдо бўлмаган. Шумерларнинг туркийларга алоқаси йўқ. Турк тилининг шумер тилига ўхшашлиги ёки қариндошлиги ҳақидаги фикрлар ғайриилмий бўлиб, ҳеч қандай реал фактга асосланмаган ва олимлар томонидан жиддий қабул қилинмайди;\n3) Иқтибос: “Милоддан аввалги 2-минг йилликда Месопотамияга қадимги сомий, ҳозирги Эрон, Афғонистон ва Турон текислиги ҳудудларига орий қабилалари кириб келиши натижасида протоолтойларнинг катта қисми Олтой, Саён тоғлари, ҳозирги Шимолий Хитой, Мўғулистон ва Сибирь томонга кетишга мажбур бўлишган ва бу ерда олтой халқлари сифатида шаклланган” — мутлақо нотўғри, ҳеч қандай илмий ва тарихий асосга эга бўлмаган фикр. Протоолтойларнинг Яқин Шарқда бўлгани ва кейинчалик Шарққа кўчгани масаласида ҳеч қандай жиддий далил йўқ.\n4) Иқтибос: “Диншунослар томонидан фақат учта дин — яҳудийлик, насронийлик ва ислом дини монотеистик дин сифатида қабул қилинган”. Аслида монотеистик динлар кўп бўлган. Бизга маълум энг қадимги монотеистик диний қараш милоддан аввалги иккинчи минг йилликда Мисрда жорий этилган эди.\n5) Бўроновнинг фикрича, тангричилик яккахудолик дини эмас. Бу ўринда у жуда кўп тадқиқотчиларнинг хатосини такрорлаяпти, бу хато масаланинг лингвистик жиҳатини билмасликдан келиб чиқади. Гап шундаки, биз ўтмиш халқлар ишонган кўплаб ғайритабиий борлиқларни ўзимизнинг тилимизда мавжуд бўлган ягона “худо” деган сўз билан таърифлаймиз. Аслида эса қадимий халқлар ундай борлиқларга нисбатан турлича атамаларни ишлатишган ва кўп ҳолларда улар ишлатган атамалар “худо” тушунчасига мос келмайди. Бу атамаларнинг муқобили бугунги тилларда йўқ, шу боис ўтмиш тадқиқотчилари шартли равишда барча мифологик образларни “худо” деб атайверади. Масалан, тангричиликда ягона худо Тангри, зардуштийликда Ахурамазда ҳисобланади. Тадқиқотчи олим бу нозик жиҳатни билиши керак эди.\nХулоса шундан иборатки, ҳатто бир қарашда профессионал тайёргарликка эга мутахассислар ҳам нопрофессионалликка йўл қўйиши мумкин. Жиддий оҳангда нотўғри фактларнинг тақдим этилиши — ўзбек матбуотининг ва умуман медиасининг жиддий муаммоси. Фактларни текшириш ва ўқувчига сифатли ахборот тақдим этиш аслида экспертларнинг вазифаси, лекин экспертнинг ўзи хатога йўл қўйса, унда муаммо жиддийроқ.\ndata-title="Ўзбек олими туркий халқ ўтмиши ҳақида янглиш гап айтди" data-description="
“Azon.uz” сайтида этнограф олим Анвар Бўронов билан катта интервью чиқибди. Унинг асосий мавзуси — тангричилик динининг ..." data-image="https://eltuz.com/wp-content/uploads/2019/02/rasm42338.jpg" data-url="https://eltuz.com/kozqarash/209306/" data-services="facebook,odnoklassniki,twitter,telegram" data-counter="ig">\n«Оила ва жамият» газетаси (10.05) мобил алоқа компаниялари «хизматларининг миллий маънавиятимизга таҳдиди» ҳақида бонг урди. Унда мобил алоқа операторлари ...\nШвед апелляция суди «Исломий давлат» террор ташкилотининг Швециядаги портлашларини уюштиришда айбланиб етти йилга қамалган 46 яшар Фарҳод Тошмуҳаммедов (Швецияга ...


Бедани экиш. - IARC UZ\n13 сен 2020 12:45 2\nБиринчи йили бедадан кўпроқ озуқа массасини олиш мақсадида, ғалла экинлари билан коплама қилиб экилади. Бунда гектарига 50 кг дан арпа ёки сули билан биргаликда экиш яхши самара беради. Экиш билан бир вақтда ёки эртаси куни 60 (70) см суғориш учун ариқлар олинади.\nБеда кузда экилганда уруғи кўкариб, ўша йилдаёқ илдиз отади, қишга келиб ниҳоллар бақувватлашиб, чидамли бўлади. Кузда экилган беданинг биринчи йилдаги ҳосили эрта баҳорда экилган бедага нисбатан 1,5-2 баробар ортиқ бўлиши кузатилган.\nКузда экилган беда уруғи қисқа муддатларда тўла униб чиқиши, ниҳоллари тез ўсиши учун оптимал шароит яратиш зарур. Беда мавсум охирлагунга қадар 30 см гача бақуват ўсади. Беданинг эрта кузда экишнинг оптимал муддати август-сентябрнинг бошлари, шимолий ва марказий туманларда беда экишни 1 сентябрда, жанубий туманларда эса 15 сентябрда тугаллаш лозим.


Сурхондарёда “Malibu” ҳайдовчиси йўлда кетаётган юк машинасини ўққа тутди - 29.08.2021, Sputnik Ўзбекистон\nБойсун туманида ҳайдовчи "КамАЗ" юк машинасига пневматик тўппонча билан 2 марта ўқ узган. 29.08.2021, Sputnik Ўзбекистон\nТОШКЕНТ, 29 авг — Sputnik. Сурхондарё вилояти Бойсун туманида юк машинасини пневаматик тўппончасидан ўққа тутган ҳайдовчига қарши жиноий иш очилди. Бу ҳақда вилоят Ички ишлар бошқармаси ахборот хизмати хабар берди.Маълум қилинишича, ҳодиса 27 август куни соат 16:34 атрофида туманнинг Шифобулоқ маҳалласи ҳудудидан ўтувчи М-39 автомобил йўлида рўй берган. "Malibu" ҳайдовчиси Д.М. "КамАЗ" юк машинасига қарата тўппончадан 2 марта ўқ узган.Ҳозирда тўппонча, 1 дона магазин ва ўқлар текшириб кўриш учун ҳужжатлаштириб олинган.Д.М.га нисбатан Жиноят кодексининг 277-моддаси (Безорилик) 3-қисми "б" банди билан жиноят иши қўзғатилган.\nБойсун туманида ҳайдовчи "КамАЗ" юк машинасига пневматик тўппонча билан 2 марта ўқ узган.\nТОШКЕНТ, 29 авг — Sputnik. Сурхондарё вилояти Бойсун туманида юк машинасини пневаматик тўппончасидан ўққа тутган ҳайдовчига қарши жиноий иш очилди. Бу ҳақда вилоят Ички ишлар бошқармаси ахборот хизмати хабар берди.\nМаълум қилинишича, ҳодиса 27 август куни соат 16:34 атрофида туманнинг Шифобулоқ маҳалласи ҳудудидан ўтувчи М-39 автомобил йўлида рўй берган. "Malibu" ҳайдовчиси Д.М. "КамАЗ" юк машинасига қарата тўппончадан 2 марта ўқ узган.\nҲозирда тўппонча, 1 дона магазин ва ўқлар текшириб кўриш учун ҳужжатлаштириб олинган.\nД.М.га нисбатан Жиноят кодексининг 277-моддаси (Безорилик) 3-қисми "б" банди билан жиноят иши қўзғатилган.


Ўзбекистон: "Вақф" учун "Малибу 2" Мусулмонлар идораси пулига олинган - BBC News O'zbek\n"Ислом академияси буюк аждодларимиз, бой исломий меросимизни дунёга танитади"\nИнтернет социал тармоқларида "Вақф" раҳбарининг фондга келиб тушган маблағларга ўзининг фойдаланиб юриши учун "Малибу 2" русумли автомобилни сотиб олгани ҳақидаги хабар тарқалди ва ушбу хабар кенг баҳс-мунозараларга сабаб бўлди.\n"Малибу 2" Ўзбекистонда ишлаб чиқарилган энг қиммат автомобиль ҳисобланади, унинг нархи қарийб 276 миллион сўм ёки 32600 АҚШ долларини ташкил этади.\n"Вақф" хайрия жамоат фонди раҳбарияти автомобиль хайрия-эҳсонга тушган маблағларга эмас, балки жамғарманинг ўзининг асосий ҳисоб рақамидаги пулга харид қилинганини билдирди.\nЖамғарманинг асосий ҳисоб рақамига эса пул Ўзбекистон Мусулмонлари идорасидан келиб тушади.\n"Вақф" хайрия жамоат фонди раиси Искандар Халиловнинг Би-би-сига айтишича, жамғарма учун автомобиль харид қилишдан кўзланган мақсад, Ўзбекистоннинг чекка жойларида яшаётган инсонларнинг ҳам "Вақф" хизматларидан фойдаланишларига имконият яратиш.\nВа "Малибу"нинг хориждан келган меҳмонларга хизмат кўрсатиши ҳам кўзда тутилган.\n"Биз фонднинг садақа, эҳсон-закот ёки камбағал, бева-бечорага бериладиган пулга машина олиб минадиган даражада уқувсизмидик?", дейди Искандар Халилов.\n"Вақф" хайрия жамоат фонди раиси Искандар Халилов билан суҳбатни тингланг.\n17 декабр 2017\nHuman Rights Watch: Қозоғистон намойишчиларига ўт очилиши текширилсин!\nУкраина НАТОга кирмаслигига кафолат йўқ\nРоссия Марказий Осиёликларни энди мигрантликка тайёрламоқчими? Россия Ўзбекистон, мигрантлар. Дайжест\nҚозоғистон: Ўқлар қаерга қараб отилганди? Воқеа шоҳидлари гапира бошлашди - видео


Ота‑онага хизмат қилиш!\n17:04 / 08.01.2017 1725 pdf Ўқиш режими + -\nОта-онага хизмат қилган мужоҳид ва ҳожидир!\nعَنْ أَنَسِ بْنِ مَالِكٍ رَضِيَ اللَّهُ عَنْهُ قَال: أتى رجل رَسُولَ اللَّهِ صَلَّى اللَّهُ عَلَيْهِ وَسَلَّمَ فقال: إني اشتهي الجهاد ولا أقدر عليه فقال: هل بقي أحد من والديك؟ قال: أمي قال: فاتق الله فيها، فإذا فعلت ذلك فأنت حاج ومعتمر ومجاهد، فإذا دعتك أمك فاتق الله وبرها. رَوَاهُ البَيْهَقِي.\n“Расулуллоҳ соллаллоҳу алайҳи васалламнинг ҳузурларига бир киши келиб: “Мен жиҳод қилишни хоҳлайман‑у, унга қодир эмасман”, деди. “Ота-онангдан бирорталари (тирик) қолишганми?” дедилар”. У: “Онам (борлар)” деди. У зот: “Унинг ҳаққида Аллоҳдан қўрқ! Агар шундай қилолсанг, сен ҳожисан, умра қилувчисан ва мужоҳидсан. Қачон онанг сени чақириб қолса, Аллоҳдан қўрқ, унга яхшилик қил” дедилар”.\nҲасан Басрий роҳматуллоҳи алайҳ кекса онасини қаровсиз қолдириб ҳажга борган кишига: “Аллоҳга қасамки, онанг ёнида кечки овқатни бирга еб, унинг кўнглини хушнуд қилишинг ҳаждан кўра афзалроқдир”, дедилар.\nЭътибор берсак юқоридаги ҳадисда: “Қачон онанг сени чақириб қолса, Аллоҳдан қўрқ, унга яхшилик қил”, дейилган. Бу дегани пайсалга солмай, ҳар хил важни баҳона қилиб, хизматдан қутилиб қолишга ҳаракат қилма! Эсингда бўлсин! Аллоҳ сени кўриб, эшитиб турибди. Уларга итоатсизлик қилиб Аллоҳнинг ғазабига дучор бўлиб қолма, деган маънодадир.\nАбдуллоҳ ибн Авн раҳимаҳуллоҳни оналари чақирдилар. Дарҳол “Лаббай” дедилар. Шунда ўзларининг “Лаббай” деган овозлари оналариникидан баландроқ чиққанини мулоҳаза қилиб, бу қилмишларига пушаймон бўлиб, истиғфор айтдилар ва иккита қул сотиб олиб, бу хатоларининг каффоротига уларни озод қилиб юбордилар.\nШундай экан уларни тирикликларида, ёнингизда юрганларида қадриларига етинг. Фурсат қўлдан кетганда минг пушаймон бўлганнинг фойдаси йўқ. Бир бора кўришга, ҳатто тушда бўлса ҳам кўрсам дейсиз, лекин қани энди кўролсангиз. Йўқ! Бир марта тушда кўришга ҳам зор бўласиз. Шунинг учун имкон борида уларнинг қадрларига етиб яхшилик қилиб олинг. Улар ўтгандан кейин мол‑дунёни сарфлаб, худойи-эҳсон қилгунча тирикликларида озгина бўлса ҳам яхшилик қилиб кўнгилларини хушнуд қилинг.\nҲозирги кунимизда бўлиб ўтган ҳикояни ҳавола қиламиз:\nЗокир ота ўғли ишлайдиган гўшт растасига яқинлашди. Ўғлини олдида харидорлар кўп, савдоси бароридан келаётган эди.\nОта қимтинибгина ўғли ёнига борди ва:\n– Ўғлим, ҳорма, чарчамаяпсанми? Ўтиб кетаётган эдим. Бугун маҳаллада қариялар йиғилишиб бир димлама қилмоқчи эдик. Димламага мўлжаллаб гўшт қилиб берсанг, деди.\nБотир отасини кўриб, авзойи бузилди. Дағдаға ила: “Шуни уйда айтсангиз ҳам бўлардику?! Уйга кетаверинг, ўзим олиб бораман”, деди.\nОта индамай бошини паст қилганча растадан узоқлашди.\nБотирнинг отасига қилган муомаласидан шериги Адҳамнинг жаҳли чиқди.\n“Отангни бекорга хафа қилдинг. Отангга бундай муомала қилма!” деб дашном ҳам берди. Шеригининг насиҳати унга ёқмай, ишимга аралашма, дегандай жеркиб ташлади.\n“Қариганда уйда ўтирсинлар, кун совуқ, Ер музлаган. Йиқилиб ёки касал бўлиб қолса, яна бизга иш орттирадилар”, деди ўзига-ўзи ғудраниб Ботир.\nКун бўйи дўконда иш қизигандан қизиди. Димлама учун олинадиган гўшт ҳам эсидан чиқди. Отага берилган ваъдани унутилган эди...\nОрадан икки ҳафта ўтиб, Ботирнинг отаси вафот этди. Ботир отасининг эҳсонига барча яқинларини чақирди. Яқинлари ичида Адҳам ҳам бор эди. Эҳсон дастурхонида нозу неъматлар бисёр эди. Қиш чилласи бўлишига қарамай, янги узилган қулупнайлар эҳсон дастурхонини безаб турар, хонани қулупнай ҳиди тутиб кетган эди.\nАдҳамнинг томоғига бир нарса тиқилгандек бўлди. Кўзларига ёш келди. Бир қултум чой ҳам ича олмай, бу хонадонни тарк этди...\nИнсон кексайганда ёш боладек бўлиб қолишини кўпчилик билади. Отамиз ёки онамиз бетобланиб қолса, ёнларида одам борку, деб ёки ишларимиз кўплигини важ қилиб зиёратига боришни кейинга сурамиз. Аммо фарзандимиз бетобланиб қолса, қаерда бўлишимиздан қатъи назар, етиб бориш ҳаракатини қиламиз. Ота-оналаримизга, худди улар ҳали кўп умр кўрадигандек, вақтида чиройли муомала қилмаймиз, кўнгилларини хушнуд этмаймиз. Уларга берган ваъдаларимиз устидан чиқмаймиз. Ҳатто қўлимизга пул тушиб, ишбилармон бўлиб қолсак, уларни ишимизга аралашмасликларини, ақллари бу ишларга ноқис эканини таъкидлаб, кўнгилларини оғритамиз, керак бўлса, йиғлатамиз.\nЯна бир яқинда бўлган воқеа:\nҚиш фаслининг ўрталари эди. Нодир анчадан бери оғир бетоб бўлиб ётган тоғасини кўришга борди. Тоғаси етмишдан ошган кекса ёшдаги, умри оғир меҳнатда ўтган инсон. Умрининг охирги дамларини ўтказаётган отанинг бир неча ҳафтадан бери иштаҳаси йўқ. Бир кунда бир ёки икки марта овқатнинг сувидан, унда ҳам кампирининг қистови билан ётган жойида зўрға бирор қошиқ ичиб қўярди холос.\nНодирни тоғасининг ўғли кутиб олиб, отанинг олдига бирга кирди. Гап орасида ўғил отадан: “Нима егингиз келяпти? Айтинг олиб келай. Иштаҳангиз нимани тусаяпти” деди, беўхшов оҳангда. Отахон узоқ жим туриб: “Ўғлим, ҳозир ҳусайни узум бормикин?...” дейиши билан, ўғли ўшқириб: “Ў-ў, эсингиз жойидами? Ҳозир узумни неча пуллигини биласизми, ўзи?”, деди. Отахон: “Ҳа, айтдим қўйдим-да, ўғлим. Одам қариса телбароқ бўлиб қоларкан” деди.\nНодир айтади: “Мен ўзимни зўрға ушлаб турдим. Бир тоғамнинг ўғлини уриб сўкким келди, бир кўчага чиқиб дўкондан узум олиб келиб бергим келди. Аччиғимни ичимга ютиб, сапчиб турдим-да: “Мен яна келарман ишим бор эди. Тузалиб қолинг, тоға” деб, ўғли билан хайрлашмасдан чиқиб кетдим. Бир-икки кун ўтиб тоғам оламдан ўтдилар. Бир ҳафта ўтиб “меҳрибон” ўғил элга катта дастурхон ёзиб, қўй сўйиб “эҳсон” қилди.\nОнамнинг қистовлари билан мажбур бордим. Хизмат қилиб чой ташиб юриб дастурхонга қўя туриб, дастурхондаги турфа хил ноз-неъматлар орасида янги узилгандек турган, донаси ҳам катта-катта ҳусайни узумга кўзим тушди. Тушди-ю бир ҳафта олдинги манзара кўз олдимга келиб, йиғим томоғимга тиқилди. Зўрға ўзимни тутиб шошганимчи кўчага чиқиб кетдим. Уйга кириб ўкириб йиғладим. Наҳотки ўғил шунчалар бемеҳр бўлса. Ахир шу ота уларни боқаман деб иссиқ демай, совуқ демай, оч наҳор оғир меҳнат қилиб соғлигини ҳам йўқотгандику?! Энди ота ўтгандан кейин унга раво кўрмаган озгина нарсани элни олдига сочиб қўйиб риё қилишни нима кераги бор?! Ўшанда майли бир кило эмас, бир бош узум олиб келганда, томоғидан овқатнинг суви зўрға ўтаётган ота еса бир ё икки донаси ерди холоску?! Лекин ўғлидан ич-ичидан рози бўлиб, ҳаққига дуолар қилмасмиди”.\nТошкент вилояти Зангиота тумани “Фатҳ”\nжоме масжиди имом-хатиби Баҳодир Раҳматуллаев\n15:00 / 10.05.2019 2560\n05:00 / 17.02.2017 1473\nШу ерга келганда, талоқ тизими тўғрисида ҳам икки оғиз шарҳга эҳтиёж тушади..Талоқ, сўзи луғатда .моддий ва маънавий тугунни ечиш, деган маънони англатади.Шаръий давоми...\n3076 05:00 / 07.03.2017\nЮқорида ўтган сатрларда никоҳга тарғиб қилувчи баъзи далилларни ўрганиб чиқдик. Албатта, булардан ўзга далиллар ҳам кўп, лекин уларнинг ҳаммасини зикр қилишга давоми...\n1686 05:00 / 15.02.2017\nАнас ибн Моликдан ривоят қилинади.Набий соллаллоҳу алайҳи васаллам аҳлиаёлига энг раҳимли киши эдилар. Ул зотнинг Мадийнанинг четида эмизилаётган ўғиллари бор давоми...\n1546 05:00 / 14.02.2017\nТалоқ (рисола) (6)\nАЁЛ БОЛА ТУШИБ ҚОЛГАНЛИГИНИ ДАЪВО ҚИЛИШИАёл туғиб, иддаси тугаганлигини даъво қилса, ҳужжат асосида унинг сўзига эътибор берилади. Аёл келтирган ҳужжат асосида давоми...\n1637 05:00 / 15.02.2017


Нега Россия АҚШга мағлуб бўлади? « Ўзбекистон Халқ Ҳаракати\n17 October 2016 - 14:39\nНега айнан бу мақолани таржима қилишга қарор қилдим? Чунки, биз учун Россия ҳар нарсада намуна бўлишига ўрганиб қолганмиз. Россияга интиламиз. Россия бошқа ривожланган давлатлардан қанчалик ортда қолганини билсак, балки бизнинг ҳозирги аҳволимиз қай даражада эканини ҳис қилармиз?! Бизнинг аҳволимиз — Россияга бориб кўча тозалаш, теплицада ишлаш ва ҳоказо қора ишлар. Бизнинг аҳволимиз – ҳеч қандай шарт-шароит яратилмаган жойда ҳам ишлаш. Одамлар уйдан кўра, ўлим ҳавфи остида бўлса ҳам, Россияни афзал билишаётгани аҳволимиз нақадар ҳароблигининг исботидир. Шу қадар ҳаробки, биз нафақат ақллилар учун курашда (бундай маҳсулот яратмай қўйганмиз), балки оддий меҳнат кучи курашида ҳам мағлуб бўлмоқдамиз.\nШермуҳаммад Абдуғофуров таржима қилган.


2020 йилда Ўзбекистоннинг асосий капиталига киритилган инвестициялар оқими пасайди\n21:23 / 21.01.2021\n2020 йилнинг январ-декабр ойларида 202 триллион сўм асосий капиталга бўлган инвестициялар ўзлаштирилган. Уларнинг 65,4 фоизи жалб этилган маблағлар ҳисобидан молиялаштирилган, корхона, ташкилот ва аҳолининг ўз маблағлари ҳисобидан молиялаштирилган сумма эса 34,6 фоизни ташкил этди. Бу кўрсаткич 2019 йилнинг мос даврига нисбатан 8,2 фоизга кам.\nДавлат статистика қўмитаси 2020 йилнинг январ-декабр ойларида Ўзбекистоннинг асосий капиталига киритилган инвестиция миқдори ҳақида маълумот берди.\nМаълумотга кўра, ўтган йили жами инвестициялар ҳажмида, марказлашган молиялаштириш манбалари ҳисобидан асосий капиталга инвестицияларнинг улуши 2019 йилнинг мос давридаги улушга нисбатан 8 фоиз пунктда камайиб, 19,5 фоизни ёки 39 триллион 310 миллиард сўмни ташкил этган.\nМос равишда, марказлашмаган молиялаштириш манбалари ҳисобидан 162 триллион 289,9 миллиард сўм ёки жами инвестицияларнинг 80,5 фоизи ўзлаштирилиб, 2019 йилнинг мос давридаги кўрсаткичга нисбатан 8 фоиз пунктга кўпайган.\nДавлат, маҳаллий ҳокимият органлари даражасида яратиладиган пул маблағлари фондлари – марказлашган фондлар деб, хўжалик субъектлари даражасида, уй хўжаликлари миқёсидаги пул фондлари эса марказлашмаган фондлар деб номланади.\n2020 йилнинг январ-декабр ойларида корхона ва ташкилотларнинг ўз маблағлари ҳисобидан молиялаштирилган асосий капиталга инвестициялар 51 триллион 911 миллиард сўм ёки жами асосий капиталга инвестицияларнинг 25,7 фоизини ташкил этган. Аҳоли маблағлари ҳисобидан жами асосий капиталга инвестицияларнинг 8,9 фоизи ёки 18 триллион 77 миллиард сўми ўзлаштирилган.\nТўғридан тўғри хорижий инвестициялар ҳисобидан ўзлаштирилган инвестициялар ҳажми 28 триллион 740 миллиард сўмни ташкил этган ва 2019 йилнинг мос даврига нисбатан 5,3 фоиз пунктга камайиб, 14,2 фоизни ташкил этгани маълум қилинди.\n2020 йил январ-декабр ойларида 86 триллион 647 миллиард сўм ёки асосий капиталга инвестицияларнинг 42,9 фоизи хорижий инвестиция ва кредитлар ҳисобидан ўзлаштирилган. Жами хорижий инвестиция ва кредитлар таркибида хорижий инвестициялар 32 триллион 847 миллиард сўмни ташкил этган ва қолган 53 триллион 799,8 миллиард сўм хорижий кредитлар ҳисобига тўғри келганлиги маълум қилинган.\nАсосий капиталга инвестицияларнинг иқтисодий фаолият турлари бўйича таркибида қайта ишлаш саноати етакчилик қилган. Ушбу иқтисодий фаолият турида жами молиялаштириш манбалари ҳисобидан 62 триллион 805 миллиард сўм ёки жами асосий капиталга киритилган инвестицияларнинг 31,1 фоизи ўзлаштирилган. Кейинги ўринларда тоғ-кон саноати(11,6 фоиз) ва турар жой қурилиши(9,5 фоиз)га энг кўп инвестиция жалб қилинган.\nМаълумот учун, 2019 йил давомида барча молиялаштириш манбалари ҳисобидан инвестицияларни ўзлаштириш ҳажми 220,7 триллион сўмни ташкил қилган.\nНидерландиялик инвестор Тошкент вилоятида бетон маҳсулотлари ишлаб чиқаришни йўлга қўяди\nЎзбекистон ва Миср ўртасида фармацевтика соҳасида йирик инвестиция лойиҳаси имзоланди\nПрезидент Навоий вилоятидаги инвестиция лойиҳалари тақдимоти билан танишди


PEPSI Суперлига клублари раҳбарлари “Аякс” академияси фаолияти билан яқиндан танишишди — Ўзбекистон футбол ассоциацияси расмий сайти.\nPEPSI Суперлига клублари раҳбарлари “Аякс” академияси фаолияти билан яқиндан танишишди\nЎзбекистон миллий олимпия қўмитаси президенти ва Ўзбекистон футбол ассоциацияси 1-вице-президенти Умид Аҳмаджонов ташаббуси билан Профессионал футбол лигаси 2019 йилги мавсум учун талабларни кучайтираётганидан хабарингиз бор. Келаси йилдан бошлаб Суперлиганинг ҳар бир клуби ўз академияси фаолиятини йўлга қўйиши шарт.\nКуни кеча Португалиянинг “Порту” футбол клуби академияси билан яқиндан ҳамкорлик қилиш бўйича келишувга эришилганди. Эндиликда Ўзбекистон клублари дунёга машҳур Голландиянинг “Аякс” клуби академияси билан ҳам ҳамкорлик қилиш имкониятига эга бўлишади.\n“Сўғдиёна”, “Қўқон-1912”, “Металлург”, “Пахтакор” ҳамда “Қизилқум” клублари техник директорлари айни пайтда Амстердамда бўлиб, “Аякс” клуби академиясининг иш фаолияти, селекция жараёнлари билан яқиндан танишишмоқда. Кеча “Аякс” академияси фаолиятига масъул Марк ван дер Слот ҳамда скаутинг тизими раҳбари Казимир Вестерфелд ёш футболчининг 8 ёшдан 17 ёшга қадар қандай тарбияланиши хусусида кичик семинар ўтказишди. Семинар мобайнида “Аякс” академиясига қабул қилинган ёш истеъдоднинг катта жамоа таркибига бориб қўшилгунига қадар қандай босқичларда тарбияланиши борасида батафсил маълумот берилди. Шунингдек, “Аякс”нинг U-23 жамоаси машғулот жараёни биргаликда кузатилди.\nБугун ташрифнинг иккинчи куни доирасида ўзбек клублари вакилларига “Аякс” академияси тизимида ёш футболчиларни тарбиялашда қўлланиладиган ўзига хос жиҳатлар ҳақида маълумот берилди. Анчагина дўстона руҳда ўтган семинар жараёнида ҳар икки томон вакиллари бир-бирига ўзларини қизиқтирган саволлар билан мурожаат қилишди ва иккала мамлакат футболи хусусида атрофлича маълумотга эга бўлишди.\nЎзбекистонлик мутахассислар жаҳон футболига ажойиб иқтидорлар етиштириб берган “Аякс” академияси ҳодимлари тажрибасидан юртимиз футболи эрталарини тарбиялашда албатта фойдаланишларини таъкидлашди.